Simović: Kokeza ima viziju, ispunio je sva obećanja - SPORTSKI ŽURNAL\n- Što se tiče Vidića, Matića i igrača koji su ih podržali, razumem njihovo nezadovoljstvo, ali su odabrali pogrešan način na koji treba da se bore za promene u Savezu. Najlakše je nekoga kritikovati. Svi koji su dobronamerni i žele da rade dobro su došli – kazao je Simović\n- Ostaje gorak ukus i ogromna žal, naročito posle onih partija sa Mađarskom i Rusijom u kojima su naši igrači pokazali da zaista imaju kvalitet i da zaslužuju mesto u kremu evropskog fudbala - rekao je Simović.\n- Rekao sam i posle Norveške da moramo što pre da zaboravimo tu blistavu partiju jer nas očekuje još teži protivnik u finalu baraža. Savremeni fudbal je dostigao taj nivo da ne smeš sebi da dozvoliš ni najmanji pad koncentracije. O želji i motivu da i ne govorim - rekao je Simović Tanjugu.\n- Da budemo realni, tačno je da neodlazak na veliko takmičenje vuče sa sobom određene konsekvence, pre svega u finansijskom i sportskom smislu. Ali, naša reprezentacija 20 godina nije bila na Evropskom prvenstvu. Treba biti mudar u ovoj situaciji, naći pravi način da se u reprezentaciji ponovo stvori dobra atmosfera i okrenuti se kvalifikacijama za Katar 2022. - ističe Simović.\n- Savez je uvek meta napada. Tako je bilo u Toletovo (Tomislav Karadžić) vreme, tako je i sada. I uvek će biti, bez obzira na to ko se nalazi na čelu organizacije. Sećam se da je Slaviša Kokeza na početku svog mandata obećao učešće na jednom od dva velika takmičenja. To obećanje je i ispunio. Bili smo na Svetskom prvenstvu u Rusiji i za dlaku nam je izmakao plasman na EURO. Svakako da svi snosimo određenu odgovornost, niko od toga ne želi i neće da beži. Predsednik je zadužen da obezbedi uslove za rad i to je i uradio, a na igračima je da daju sve od sebe. Moramo ostaviti mesta za dublju analizu pa tek onda da donosimo zaključke. Brzo smo zaboravili i prvo mesto u Ligi nacija iako je to bio sjajan uspeh - naveo je Simović.\n- Što se tiče Vidića, Matića i igrača koji su ih podržali, razumem njihovo nezadovoljstvo, ali su odabrali pogrešan način na koji treba da se bore za promene u Savezu. Najlakše je nekoga kritikovati. Svi koji su dobronamerni i žele da rade dobro su došli – kazao je Simović i dodao:\n- Ne možete javno pozivati predsednika države da rešava fudbalska pitanja, kad svi znamo da je mešanje države u fudbal najstrože zabranjeno propisima UEFA i da može da dovede do suspenzije reprezentacije. Nikome nije zabranjeno da uđe u fudbal i pomogne koliko može. Prisustvo Nenada Bjekovića i Marka Pantelića u rukovodećim strukturama naše organizacije pokazuje da su vrata Saveza širom otvorena za bivše asove i biće otvorena i ubuduće.\n- To je Sizifov posao. Moraš da imaš iza sebe ozbiljnu firmu sa ozbiljnom proizvodnjom. LJudi koji rukovode klubovima ne moraju biti previše zanatski potkovani u fudbalskom smislu, to je zadatak struke. Zna se ko u bolnici operiše, zna se ko proizvodi vino, enolog, a ne vlasnik vinarije.\n- Ne bi bio deo ovog tima da ne vidim viziju predsednika i njegov plan za potpuni oporavak srpskog fudbala u svakom segment, počevši od infrastrukture pa da regularnosti takmičenja. Pa setite se samo gde smo bili pre dolaska Slaviše Kokeze na mesto predsednika.\n- Nije reč samo o Subotici, mislim da ceo vojvođanski region može da bude zadovoljan saradnjom sa krovnom organizacijom. Bilo je tu velikih ulaganja., od reflektora, preko glavnih terena, do terena sa veštačkom travom. Kad bi se sve to sabralo, mislim da suma ne bi bila ispod 10 miliona evra na nivou Srbije.\n- Pogledajte samo kako izgleda renovirana Kuća fudbala u Staroj Pazovi. Sa takvim kompleksom se može pohvaliti malo nacija u Evropi. Ne može se ceniti rad ovog rukovodstva samo kroz poraz od Škotske. Brzo smo zaboravili plasman na Svetsko prvenstvo na kome, takođe, nismo bili od 2010. godine.\n- Pogledajte stadione širom Srbije. Do juče su to više bile livade nego fudbalski tereni , a danas je većina naših stadiona napravila ogroman pomak ka napred i da ne kazem da su na evropskom nivou. Ta ogromna sredstva nisu pala sa neba, već su u fudbal uložena predanim radom ovog rukovodstva na čelu sa predsednikom Kokezom koje je danonoćno radilo da bi od UEFA i iz drugih izvora obezbedilo sredstva za infarstrukturu.\nBez odlične pozicije predsednika Kokeze u UEFA ova sredstva nikada ne bi došla u Srbiju", tvrdi Simović.\n- Smatram da je domaće prvenstvo nikada interesantnije i da je značajno povećan kvalitet domaćeg takmičenja. Bitno se smanjio i broj sudijskih grešaka i da je prvenstvo odlično. I ovo je rezultat ovog rukovodstva koje se bori da se sve odvija u skladu sa propisima.\n- Treba dopustiti predsedniku Kokezi da nastavi da radi i da sprovodi svoju viziju u delo. Lično ne vidim nikakvu potrebu za promenama na bilo kom nivou, a ukoliko je potrebno ojačati kadrove, to je uvek dobrodošlo - zaključio je Simović.\nKokeza: Terzić nije slagao, Vidić je želeo da postane selektor\nNovinar · 05 decembar, 2020 12:19\nOvakvu rapsodiju nije dobila ni reprezentacija Francuske kada je postala prvak sveta u Rusiji...\ndokle · 05 decembar, 2020 14:14\nA svrha fss je da idemo na evropsko isvetsko prvenstvo , a ne da drzi konferencije sarene laže ....\nRio Bravo · 05 decembar, 2020 18:28\nBravo za Simovica “gajbu” dobrog i pomalo postenog fudbalskog radnika...posle ovoga napredovace na hijerarhiji fudbalskih mocnika fss-a.


U Vašingtonskom sporazumu čak i Hezbolah - Ekonomske Vesti\nU Vašingtonskom sporazumu čak i Hezbolah\nU sporazumu koji su sa američkom stranom o međusobnoj normalizacuji ekonomskih odnosa potpisali Beograd i Priština nalazi se i odredba po kojoj se obe strane obavezuju da će Hezbolah u svom pravnom sistemu tretirati kao terorističku organizaciju.\nCeo tekst sporazuma objavljen je na sajtu The Pavlović Today.\nObe strane se takodje obavezuju da za 5G mrežu mobilne telefonije neće koristiti opremu nepouzdanih prodavaca, a ako takva oprema u njihovim informacionim sistemima postoji da će je blagovremeno odstraniti.\nObe strane se obavezuju na diverzifikaciju snabdevanja energijom.\nObe strane se obavezuju da će raditi sa 69 država koje kriminalizuju homoseksualnost kako bi bila dekriminalizovana.\nU sporazumu o normalizaciji ekonomskih odnosa sa Prištinom, koji je potpisao sa SAD, Beograd se obavezao i da će septembra 2020. otvoritu trgovinsko predstavništvo , a do jula 2021. godine preseliti ambasadu Srbije iz Telaviva u Jerusalim.\n← Pokazni primer : Burne reakcije na post Ljiljane Raicević o novinarki RTCG Tamari Nikčević\nNajpopularniji pas: Labrador 29 godina uzastopce →


U klubu milionera dva Srbina: Ovi teniseri najviše su zaradili od turnira ove sezone (VIDEO) | Telegraf - Najnovije vesti\n17. jun 2019 | 08:11 » 08:43\nUspešna godina za srpski tenis odrazila se i na zarade naših sportista\nKako prenosi Vašington post, svetski broj 2 i osvajač ovogodišnjeg Rolan Garosa, Rafael Nadal prvi je po zaradi sa 6.2 miliona dolara, a prati ga srpski teniser Novak Đoković sa 300.000 dolara manje. Daleko iza vodećeg dvojca je Dominik Tim sa 4, a slede ga Federer, Cicipas i Fonjini.\nZanimljivo, od 7. do 19. mesta ove liste milionera su teniseri čija se zarada kreće oko milion dolara, a među njima, na 16. mestu je Dušan Lajović. Blizu ove liste je i Laslo Đere, koji je na 23. poziciji sa oko 800.000 dolara.\nATP 2019 One Million Dollar Club 🤑🤩 pic.twitter.com/kRvmRSAvni\nKada je reč o stanju na tabeli tenisera, Novak je idalje neprikosnoven na prvom mestu, 256. sedmicu u karijeri, a Nadalu beži 4700 poena.\nIpak, u nastavku sezone brani veiki broj bodova, i to, 2.000 kao osvajač Vimbldona, 90 iz 3. kola Rodžers kupa, 1.000 iz Sinsinatija i 2.000 sa US Opena, 1.000 bodova iz Šangaja gde je osvojio titulu, 600 iz finala pariskog Bersija i 1.000 iz finala završnog mastersa u Londonu.\nSa druge strane, Rafael Nadal brani tek 2.500 bodova i to: 720 iz polufinala Vimbldona, 1.000 sa Rodžers kupa i 720 iz polufinala US Opena. Važno je napomenuti da prošle sezone, posle US Opena Španac nije odigrao niti jedan turnir, pa će do kraja sezone biti zanimljivo videti hoće li, i u kojoj meri, ugroziti Đokovića na prvom mestu.\nTagovi: ATP, Novak Đoković, Rafael Nadal, Rodžer Federer\nivan s 17.06.2019 08:57\nU klubu 200-300 evra nas ima na milione.


Šablon:Originalno istraživanje - Wikipedia\nMoguće je da ovaj članak ili neki njegov dio sadrži originalno istraživanje ili tvrdnje koje nisu verificirane. Pomozite Wikipediji da potkrijepi teze odgovarajućim referencama ako je to moguće. Za više detalja pogledajte stranicu za razgovor.\nOva dokumentacija je prikazana u Šablon:Originalno istraživanje/dok.\nŠablon se koristi za označavanje članaka za koje se smatra da sadrže originalno istraživanje, odnosno teze koje nisu verificirane.\nSpisak šablona uključuje šablone koji su u službenoj upotrebi na Wikipediji na bosanskom jeziku. Namijenjeni su svakodnevnom održavanju Wikipedije, odnosno lakšem uređivanju, organizaciji i kategorizaciji članaka.\nKategorija:Članci koji možda sadrže originalno istraživanje\nPreuzeto iz "https://bs.wikipedia.org/w/index.php?title=Šablon:Originalno_istraživanje&oldid=3150632"\nPosljednja izmjena dana 10 februar 2020 u 18:04\nOva stranica je posljednji put izmijenjena na datum 10 februar 2020 u 18:04.


VI Internacionalni Dragon Boat festival na Adi Ciganliji - Dan u Beogradu\nNaslovna » Izlasci » Sport » VI Internacionalni Dragon Boat festival na Adi Ciganliji\nDragon Boat festival na Adi Ciganliji (foto: Srpski Dragon Boat savez)\nVI Internacionalni Dragon Boat festival na Adi Ciganliji\nNeko drugi 30. septembar 2020. Sport Postavite komentar\nVI Internacionalni Dragon Boat festival biće održan u subotu, 3. oktobra 2020. godine od 10.00, na Adi Ciganliji.\nNa regatnoj stazi okupiće se 100 takmičara, koji će se nadmetati u trkama malih i standardnih „zmajevih čamaca“ na distancama od 200 m i 500 m.\nTrke bogato ukrašenih čamaca, u kojima su nezaobilazni članovi posade bubnjar i kormilar, odvijaće se u muškoj, ženskoj i miks kategoriji.\nVeć drugu godinu zaredom, održaće se i revijalna trka „roze dama“ na kojoj će veslati žene koje su pobedile rak dojke, promovišući na taj način prevenciju, rano otkrivanje i borbu protiv karcinoma dojke.\nOrganizator festivala je Srpski Dragon Boat savez, uz podršku Sekretarijata za privredu Grada Beograda i Gradske opštine Čukarica.\nSrpski Dragon Boat savez, kao organizator sportskog takmičenja, postupa u skladu sa preporukama Kriznog štaba za suzbijanje zarazne bolesti COVID-19, te pored opštih i posebnih mera prevencije za sport, sprovodi i dodatne mere prevencije. (danubeogradu.rs)\nTagoviada ciganlija dragon boat dragon boat festival izlasci jesen u beogradu sport veslanje za dž\nPrethodni Bez struje i bez vode u Beogradu, 30. septembar 2020.\nSledeći 46. Sajam pčelarstva – Tašmajdan 2020


sreda, 25. novembar 2015. 18:26h\nDirektorka vršačke filijale Nataša Vulić\nProgram pripravnika, sprovodi se u okviru projekta “Pomoć teže zapošljivim grupama” koji se finansira sredstvima Evropske unije. Na taj način, Evropska unija pomaže unapređenju politike zapošljavanja i smanjenju nezaposlenosti u Srbiji.\nU okviru programa pripravnika 450 nezaposlenih sa evidencije NSZ, iz ruralnih područja sa teritorije čitave Srbije, moći će da završe pripravnički staž i polažu stručni ispit.\nU programu pripravnika mogu učestvovati samo nezaposleni koji su upisani i evidenciju Nacionalne službe u ruralnom području.\nInformacije o programu pripravnika mogu se dobiti u svakoj filijali Nacionalne službe, preko Pozivnog centra NSZ na telefon: 0800-300-301 ili na sajtu www.nsz.gov.rs. Javni poziv je otvoren od 3 novembra 2015. do utroška sredstava izdvojenih za ovu namenu , a najkasnije do 20.09.2016.godine.


Krasić predstavljen u Bastiji - Sportske.net\nKrasić predstavljen u Bastiji\nBivši reprezentativac Srbije Miloš Krasić i definitivno će u nastavku sezone igrati u francuskoj Bastiji, gde je stigao na pozajmicu iz turskog Fenerbahčea.\nOvaj transfer je u ponedeljak i ozvaničen. Miloš Krasić je dan ranije doputovao iz Beograda i posle obavljenih formalnosti usledila je i zvanična promocija u novom klubu i prvi trening sa novim saigračima.\nKrasić je zadužio dres sa brojem 7 i na njemu sada da opravda poverenje čelnika ovog kluba, a ujedno i da se vrati u nekadašnju formu iz vremena dok je nosio dres moskovskog CSKA.\nPodsetimo, od odlaska iz Moskve, Krasićeva karijera je u silaznoj putanji, nije se snašao ni u Juventusu ni u Fenerbahčeu, izgubio je i status reprezentativca, pa bi francuski prvoligaš mogao konačno da bude i prekretnica u pozitivnom smeru za srpskog internacionalca.\nInače, Bastija posle četiri kola francuske Lige 1 ima polovičan učinak - po dve pobede i dva poraza.


Đukanović zakazao konsultacije o izborima, opozicija ne dolazi | Trebinje Danas\nĐukanović zakazao konsultacije o izborima, opozicija ne dolazi\n16.06.2020. u 09:12\nU Podgorici će danas biti održane konsultacije povodom određivanja datuma parlamentarnih izbora u Crnoj Gori, koje je inicirao crnogorski predsjednik Milo Đukanović, a iz opozicionih stranaka poručili su da neće prisustvovati.\nKonsultacijama će prisustvovati predsjednik Socijaldemokrata Ivan Brajović, Bošnjačke stranke Rafet Husović, Liberalne partije Andrija Popović i Hrvatske građanske inicijative Adrijan Vuksanović, prenose crnogorski mediji.\nNa konsultacije kod Đukanovića doći će i predstavnici albanskih partija Hazif Cungu, Nik Đeljošaj i Mehmet Zenka.\nIz opozicinih stranaka - Demokratskog fronta, Demokratske Crne Gore, Građanskog pokreta URA, Socijaldemokratske partije, Socijalističke narodne partije i Demosa, poručili su da neće prisustvovati konsultacijama.\nOd dana raspisivanja izbora do održavanja izbora odbornika, odnosno poslanika, ne može proteći manje od 60 ni više od 100 dana.\nPosljednji parlamentarni izbori u Crnoj Gori održani su 16. oktobra 2016. godine.


Le Monde otkrio aferu prisluškivanja u Francuskoj: Prate se pozivi, poruke, pošta i pretrage - Vijesti - Index.hr\nLe Monde otkrio aferu prisluškivanja u Francuskoj: Prate se pozivi, poruke, pošta i pretrage\nNadzirali su telefonske pozive, SMS poruke, pretrage na Internetu\nSjedište se nalazi u Parizu\npetak, 5.7.2013. 08:26\nAFERA prisluškivanja nije rezervirana samo za SAD. Francuski list Le Monde objavio je u četvrtak da je agencija za sigurnost Direction Générale de la Sécurité Extérieure (DGSE) pratila telefonske pozive, e-poštu, SMS poruke, fakseve i pretrage na Internetu.\nKao središte špijuniranja Le Monde navodi bunker u Parizu koji se nalazi u sjedištu DGSE-a i u kojem se nalazi "superkalkulator" koji može obrađivati vrlo veliki broj informacija. Podaci se navodno čuvaju godinama.\nOva objava mogla bi osramotiti predsjednika Francuske Francoisa Hollandea koji je izrazio ljutnju zbog američkog špijuniranja Francuske. Hollande je izjavio kako se takvo ponašanje između partnera mora odmah prekinuti.


Sport - AutoBlog\nAlonso se šteluje za još jednu pobedu\n22 Sep 2011 - 13:11 Sport Link\nFernando Alonso kaže da se šteluje za svoju drugu pobedu u sezoni na Singapurskom GP, iako iz Ferarija tvrde da će to biti teško.\nU Meklarenu nisu nezadovoljni\n22 Sep 2011 - 08:26 Sport Link\nIako nisu najbrži\nU timu Meklaren nisu nezadovoljni što nisu uspeli da budu dovoljno konkurentni Red Bulu i Sebastijanu Fetelu i nastaviće borbu u narednih šest trka.\nDve trke Prvenstva Srbije u kružnim trkama na aerodromu Batajnica 24. i 25. septembra.\n22 Sep 2011 - 00:29 Sport Link\nKompanija EKO Serbia, članica Hellenic Petroleum Grupe, je 21. septembra 2011. godine zajedno sa EKO racing timom i Savezom auto sportova Srbije, u direkciji kompanije, održala konferenciju za novinare povodom održavanja završne dve trke Prvenstva Srbije u kružnim trkama na aerodromu Batajnica u subotu 24. i nedelju 25. septembra.\nStoner: Gas do daske do kraja sezone\n21 Sep 2011 - 21:18 Sport Link\nKejsi Stoner kaže da će nastaviti da vozi bez kalkulisanja do kraja sezone, bez obzira na veliku prednost koju ima u šampionatu.\nBredli Smit u MOTO GP takmičenju\n19 Sep 2011 - 17:13 Sport Link\nOd 2013. godine\nBredli Smit će još godinu dana da se kiseli u Moto 2 šampionatu a onda će se preseliti u najbržu klasu, prema dogovoru koji je postigao sa Tech 3 timom.\nDušan Borković vicešampion Evrope\n19 Sep 2011 - 11:02 Sport Link\nIako je cele sezone imao velikih problema s automobilom Borković zabeležio tri pobede u veoma jakoj konkurenciji\nStoner pobedio na stazi Aragon\n18 Sep 2011 - 17:27 Sport Link\nStoner sa pola u pobedu\nOsma pobeda Australijanca u sezoni na stazi Aragon povećala je njegovu prednost na tabeli u odnosu na Lorenca koji sada zaostaje 44 poena u šampionatu, samo četiri trke pred kraj.\nKejsi na polu\n17 Sep 2011 - 17:04 Sport Link\nDeveti put u sezoni\nPerformanse mladog Kejsija se ne manjaju kada su u pitanju kvalifikacije, voli čovek da bude prvi, više nego leba da jede.\nDa Fetelu crkne krava u Singapuru\n17 Sep 2011 - 11:53 Sport Link\nAlonso bi da mu pokvari slavlje\nFernando Alonso veruje da će Ferari biti dovoljno brz na noćnoj trci u Singapuru i da će pomrsiti konce Fetelu koji bi pobedom mogao već da proslavi titulu.\nMOTO GP kalendar za 2012\n17 Sep 2011 - 00:28 Sport Link\nJoš uvek provizorni\nFIM, odgovarajuće telo koje upravlja MOTO GP šampionatom izbacila je provizorni kalendar za 2012. godinu koji je identičan onom koji je planiran i za 2011.\nŠumi na vrhuncu sezone\n16 Sep 2011 - 09:45 Sport Link\nMark Veber je prokomentrisao nastup Šumahera na Monci kao "pomeranje granica" tokom njegove borbe sa Luisom Hamiltonom.\n14 Sep 2011 - 12:12 Sport Link\nIpak je iščupao bodove u Australiji\nVodeći u generalnom plasmanu WRC šampionata Sebastijan Leb ipak je zadovoljan kako se završio Reli Australija.\nCilj je postignut: Chevrolet odbranio WTCC titule\n13 Sep 2011 - 21:57 Sport Link\nChevrolet, koji je osvojio prvu titulu svetskog šampiona tokom serije održane po pravilima Međunarodne automobilske federacije (FIA) u 2010.godini, već je osigurao titule svetskog šampiona za 2011. godinu u Svetskom šampionatu trkačkih automobila (WTTC), još pre kraja sezone.\nUporni u Meklarenu\n13 Sep 2011 - 09:40 Sport Link\nNe odriču se titule u konstruktorima\nU Meklarenu tokom cele sezone pominju da mogu do titule u konstruktorima iako im Red Bul konstantno beži na tabeli. Međutim, ovog vikenda u Monci oba Meklarenovca su bila dobro plasirana (Baton drugi, Hamilton četvrti) što je dalo krila njihovom šefu Martinu Vitmaršu da ponovo povede priču o napadanju "crvenih bikova" i prvog mesta.\nRally Australia 2011 – Novi poeni za Citroën i Loeba\n12 Sep 2011 - 11:19 Sport Link\nOstavivši po strani svoje lične interese, posade tima Citroën Total World Rally Team su u finalnom danu relija Australija realizovali timske odluke, i zabeležili desetu i jedanaestu poziciju u generalnom plasmanu ovog teškog takmičenja.\n«Prethodni 1 2 3 ... 532 533 534 535 536 537 538 Sledeći»


Milenković: Rasizam se doživljava kao dalek problem - Politika - Dnevni list Danas\nPočetna » Politika » Milenković: Rasizam se doživljava kao dalek problem\nNemiri u SAD, Parizu i širom sveta bez uticaja na srpske izbore, tvrdi sagovornik Danasa\nMilenković: Rasizam se doživljava kao dalek problem\nS. Čongradin - P. D.04.06.2020. 09:47\nNemiri u Sjedinjenim Američkim Državama, kao i nemiri koji se sada dešavaju u Parizu i na drugim mestima van SAD, nemaju nikakav uticaj na predstojeće izbore u Srbiji.\nTo ocenjuje za Danas Dušan Milenković, predsednik Upravnog odbora Centra za društveni dijalog i regionalne inicijative, u odgovoru na pitanje da li protesti protiv rasizma i kapitalizma, koji potresaju značajan deo sveta, a poslednjih dana se sve jače rasplamsavaju, imaju ikakav uticaj na birače ili bojkotaše predstojećih izbora u Srbiji.\nSagovornika Danasa pitali smo o tome kako, prema njegovom mišljenju, građani Srbije posmatraju društvene promene koje nailaze i da li utiču na to na koji način će glasati na izborima.\n– Ti protesti ne utiču na izborne odluke birača. Kao prvo, ovi izbori su zbog bojkota i unapred poznatog ishoda uglavnom nezavisni od spoljnih poremećaja – ističe Milenković za naš list.\nDodaje da smatra da većinska javnost u Srbiji na problem rasizma, koji je izazvao nemire, posmatra kao na nešto što je daleko od nas.\n– Rasizam kao problem ovde prepoznaju kao dalek od nas, pritom ne shvatajući da je položaj Roma u Srbiji značajno gori nego položaj crnaca u SAD – zaključuje Dušan Milenković za Danas.\nPredsednik Srbije i Srpske napredne stranke Aleksandar Vučić, odgovarajući na pitanja novinara u Novom Pazaru, juče je komentarisao nemire u Sjedinjenim Državama.\nOn je izjavio da američkom predsedniku Donaldu Trampu i američkom narodu želi da prevaziđu sve teškoće, kao i da se ne slaže sa zluradim objavama na društvenim mrežama u stilu „zaigrala mečka i pred vašim vratima“.\n„Moram da kažem da se ne slažem, iako to nije popularno kod nas. Za nas i našu zemlju je važno da se smiri situacija u Americi, jer samo snažna Amerika može da znači snažnu ekonomiju sveta i Srbije, znači više puteva, mnogo više posla, novca za građane naše zemlje“, rekao je Vučić.\nPored toga, dodao je, ljudski se mora biti uz narod koji je prošao tešku krizu zbog užasnih gubitaka. Srbija je uz njih i spremna je da pomogne, ako ima nešto u čemu možemo da pomognemo, poručio je Vučić.\n„Ubeđeni smo da će američko rukovodstvo preduzeti najbolje mere da Amerika ponovo pokrene zamajac ekonomskog oporavka i da su nedaće sa kojima se suočavaju samo kratkoročne“, zaključio je predsednik Srbije.\nDušan MilenkovićProtestiSjedinjene Američke DržaveBeograd\n2 reagovanja na “Milenković: Rasizam se doživljava kao dalek problem”\n04. juna 2020. u 10.09\nPitam se , naravo sa ironijom, kako to lobisti u SAD ne umeju da rese ili zasto do sada nisu resili taj problem. Ispada da uvodjenjem lobista svaki problem u nekoj drzavi ce biti resen . Lobisti su zaduzeni za boljitak u drustvu a politicari su zaduzeni da slusaju lobiste i usvajaju predloge , izgleda da tu niko ne radi svoj posao.\n04. juna 2020. u 10.53\nPoložaj srba koji ne pripadaju nekom od minoriteta u Srbiji je daleko gori od položaja belih amerikanaca u Americi. Zato rasizam i ne može da se gleda kao veliki problem u Srbiji.


Ogranak Kolubara - Lazarevac - Sastanak svih učesnika radova na „Tamnavinom” novom sistemu\nSastanak svih učesnika radova na „Tamnavinom” novom sistemu\nPredstavnici EPS-a i „Kolubare” juče su u prostorijama Poslovodnog odbora RB „Kolubara” održali sastanak sa svim proizvođačima opreme i učesnicima u projektu izgradnje novog BTO sistema za površinski kop „Tamnava-Zapadno polje”. Bio je to njihov poslednji radni sastanak jer je veliki investicioni poduhvat, vredan 77 miliona evra, stigao do cilja, ali nije u potpunosti završen.\nPrema rečima Slobodana Mitrovića, pomoćnika direktora Direkcije za strategiju i investicije u EPS-u sve operacije koje su obavljene u poslednjih mesec dana, od perioda optimizacije do dokaza kapaciteta su sprovedene u procesu redovne proizvodnje.\n– Ne možemo reći da na vreme od 39 meseci rada možemo biti ponosni, dugo je trajalo, ali smo dobili najsavremeniju opremu za otkopavanje jalovine u Evropi. U periodu dokaza kapaciteta i probnog rada pokazalo se da je sistem spreman za budućnost i za projektovanu proizvodnju od 12 miliona kubika jalovine godišnje – rekao je Mitrović.\nNa sastanku su sumirani rezultati dosadašnjeg rada i definisano kakvi su problemi još prisutni. Izvođači radova su u obavezi da ih u dogovorenom roku otklone. Direktor RB „Kolubare” Nebojša Ćeran je na kraju sastanka govorio o budućim projektima. Zatim su poslovni partneri posetili Crkvu Svetog Đorđa i zadužbinu Karađorđevića na Oplencu u Topoli.


Pastor (SVM): Vlada nije idealna, ali je jedina moguća | Autonomija\nPastor (SVM): Vlada nije idealna, ali je jedina moguća\nPoslanik Saveza vojvođanskih Mađara u Skupštini Srbije Balint Pastor izjavio je da prvih sto dana rada Vlade Srbij…\nPoslanik Saveza vojvođanskih Mađara u Skupštini Srbije Balint Pastor izjavio je da prvih sto dana rada Vlade Srbije „nije bilo idealno“, ali da je vlada poslednjih dana počela efikasnije i brže da radi na evropskim integracijama. „Za nas je prvi strateški cilj bio da se formira proevropska vlada i taj cilj je ostvaren. Vlada nije idealna ni po pitanju sastava, ni po pitanju programa, ali je jedina moguća iz ovog saziva kojoj prevashodni cilj mogu biti evropske integracije“, rekao je Pastor za agenciju Beta. On je izrazio uverenje da će Skupština Srbije u narednih sedam dana usvojiti antikorupcijske zakone i zakone koji će Srbiji omogućiti da bude stavljena na belu šengensku listu.\nPastor je rekao da je nezadovoljan zbog toga što specifični zahtevi Mađarske koalicije, koji se tiču decentralizacije i manjinskih prava, još nisu dospeli na dnevni red ni vlade ni skupštine. On je dodao da je zadovoljan zato što je u Vladi Srbije formirano Ministarstvo za ljudska i manjinska prava, ali je ocenio da to ministarstvo do sada nije dala velike rezultate. „Međutim, svesni smo da nagomilani problemi u ovim oblastima ne mogu da budu rešeni za nekoliko meseci. Na tome treba raditi za vreme celog mandata ove vlade“, kazao je Pastor. Izrazio je očekivanje da će početkom sledeće godine biti usvojen zakon o načinu izbora manjinskih nacionalnih saveta, kao i da će do kraja ove godine Skupština Srbije potvrditi novi statut Vojvodine.\nPastor je rekao da Mađarska koalicija zahteva i da se promene granice upravnih okruga na severu Vojvodine, jer je to pitanje decentralizacije i pitanje lakšeg života građana iz opština Ada, Senta i Kanjiža. „Ukoliko ovi naši zahtevi budu ispunjeni, moći ćemo reći da je vlada vredno radila i na pitanjima decentralizacije, i unapređenja, i poštovanja manjnskih prava“, rekao je Pastor.


Selidbe cene selidbe pakovanja kamionskog i kombi prevoza\nPrevoz i selidbe Beograd » Cene selidbe i pakovanja\n28/10/2013 by SELIDBE Beograd\nPrilikom kupovine stana ili kuće niste u prilici da maksimalno uživate u uređenju novog doma, jer znate da vam jedna velika obaveza predstoji – selidba i cena selidbe.\nGlavobolje oko selidbe počinju istog trenutka kada potpišete kupoprodajni ugovor, a najbitniji faktor koji tada razmatrate u vezi sa organizacijom selidbe svakako je cena. Cena selidbe može uticati na vašu odluku da od nje odustanete, pa pokušavate sami da se snađete sa pakovanjem i transportom vaših stvari, što izaziva dodatni stres i brige koje vam nisu potrebne.\nZato smo vam mi na raspolaganju, jer u našem slučaju cena nije prepreka, već prednost koja nas preporučuje u organizaciji vaše selidbe. Cena selidbe koju mi organizujemo je najpovoljnija na tržištu, čime se ističemo kao vama najbolji poslovni partneri, kojima su vaš mir i sigurnost na prvom mestu.\nUkoliko se organizuje i sprovede na pravi način, selidba ne mora značajno da utiče na vaš porodični budžet. S obzirom na višegodišnje iskustvo koje imamo, saradnike koji su vrlo stručni i sposobni, dodatnu paletu usluga koje nudimo, ukoliko se odlučite da nama poverite selidbu vašeg doma, cena vam neće biti značajna stavka u ukupnim troškovima, jer smo svakako najpovoljniji na tržištu.\nPored toga što je cena selidbe vrlo povoljna, naši stručnjaci su pravi eksperti u svom poslu, pa sama selidba traje kraće i mnogo efikasnije, čime se dodatno smanjuju ukupni troškovi.\nUkoliko vam je zaista bitno da se selidba organizuje kvalitetno, ali istovremeno da cena ne bude visoka, obratite se nama i sigurno nećete pogrešiti. Potpuno smo fleksibilni, tako da se možemo prilagoditi svim vašim zahtevima, a kad budete videli cene naših usluga poželećete da se selite svake godine.\nZnamo da cena ne bi trebalo da bude prioritetni faktor u donošenju odluke o izboru partnera u selidbi, pa vam upravo iz tog razloga nudimo mogućnost da dobijete kvalitetnu uslugu i značajnu stručnu podršku po najpovoljnijim cenama na današnjem tržištu.\nUkoliko nas kontaktirate, bićemo vaš glavni oslonac u procesu selidbe, vaša pomoć u danima kada vam je najpotrebnija i čuvari vašeg kućnog budžeta, jer znamo da vaš mir nema cenu.\nMontaža i demontaža nameštaja, kao i zaštita stvari od vrednosti takođe su poslovi koje tim naših profesionalaca odgovorno može uraditi umesto Vas.\nCene selidbe kamionom na teritoriji Beograda kreću se od 3500 do 6000 dinara, dok je cena selidbe kombijem u Beogradu 2000 dinara.\nKada su duže relacije u pitanju, cena jednog kilometra za kamionski prevoz je 50, a za kombi je 30 dinara.


Zdravstvo - Vidimo se na ulici | SerbianForum\nZdravstvo - Vidimo se na ulici\nDatum pokretanja 29.08.2012\nVidimo se na ulici\nNakon ponude prosvetarima da im se plate povećaju za 2 odsto, isto će biti ponuđeno i zaposlenima u zdravstvu, koji kažu da je ta ponuda smešna.\nReagujući na ponudu koja je izneta pred prosvetare, Živorad Mrkić predsednik Novog sindikata zdravstva rekao je za B92 da povećanje plate u pomenutom iznosu neće ništa značiti zaposlenima u zdravstvu jer su oni sada zbog inflacije gotovo dvostruko siromašniji nego što su bili pre četiri godine.\nIako je ministar finansija Mlađan Dinkić rekao da se nada da će pronaći model koji će obezbediti socijalnu stabilnost u Srbiji, Mrkić poručuje da je to s jučerašnjom ponudom teško ostvarivo.\n"To je smešno uopšte prihvatiti takvu ponudu kao povećanje zarade. Ono što je istina je da su nama u ovom momentu, po nekim procenama i analizama, plate manje realno 42 odsto u odnosu na septembar 2008. Znači, zaposleni u zdravstvu i svim javnim službama su u ovom momentu 42 odsto siromašniji nego što su bili pre četiri godine", kaže Mrkić.\n"Otprilke mogu da znam kakav će biti stav našeg članstva na ovu ponudu i kakve će biti njihove reakcije na takozvanu ponudu gospodina Dinkića. Mislim da ćemo u septembru da se vidimo na ulicama", poručio je on.\nPodsetimo, na jučerašnjem sastanku s predstavnicima prosvetnih radnika Vlada je ponudila protokol koji predvđa da plate u prosveti budu povećane dva puta po dva odstvo, a najavljeno je da će ovakav model važiti i za zdravstvo.\nDanas razgovor o platama zdravstva\nPredstavnici sindikata zaposlenih u zdravstvu sastaće se danas sa resornom ministarkom Slavicom Đukić Dejanović i ministrom finansija Mlađanom Dinkićem.\nZoran Savić, predsednik Sindikata zaposlenih u zdravstvu i socijalnoj zaštiti kaže za Radio B92 da će taj sindikat pred ministre izaći s nekoliko zahteva: ukidanje uredbe o korektivnom koeficijentu, koji predviđa smanjenje osnovnih zarada za 10 posto; povećanje zarada zaposlenima ali tako da se obezbedi realan rast i izmena uredbe o koeficijentima.\nSavić je dodao i da će biti razgovora o položaju zaposlenih u stomatološkoj službi i isplati jubilarnih nagrada za sve zaposlene za koje to nije urađeno prethodnih godina.\nPodsetimo, Vlada Srbije je ponudila prosvetarima povećanje zarade za dva odsto, uz napomenu da će takav predlog biti ponuđen i zdravstvenim radnicima. Na pitanje, šta će biti ukoliko sindikati zdravstva ne prihvate takvu ponudu Vlade, Savić odgovara:\n"Postoji i mogućnost da, ukoliko sindikati ne budu zadovoljni onim što vlada nudi, da od 1. oktobra krene i štrajk zaposlenih u zdravstvu. To bi bila zajednička kacija svih sindikata zdravstva."\nMaksimalno povećanje plata lekarima 2.000 din.\nKada od 1. oktobra počne da se primenjuje sistem kapitacije u domovima zdravlja, nagrađivani lekari imaće maksimalno 2.000 dinara više od onih koji tu nagradu ne budu primili.\n- Masa plata za lekare i zdravstvene radnike biće uvećana za dva odsto, čime će se stvoriti uslovi za stimulacije i nagrade onim lekarima koji rade više. Te razlike prvi put videće se u novembru, kada zdravstveni radnici budu primili platu za oktobar - ističe ministarka Slavica Đukić-Dejanović.\nKako objašnjavaju u Republičkom zavodu za zdravstveno osiguranje (RFZO), plate izabranih lekara i njihovih timova zavisiće od broja opredeljenih pacijenata, broja preventivnih pregleda, broja propisanih lekova i broja svih pregleda.\nZa oblasti opšta medicina, pedijatra i ginekologa postoje kriterijumi. Najviše, sa 40 odsto, vrednuje se broj opredeljenih pacijenata. Zatim, sa 30 odsto vrednuje se preventivni rad, racionalnost u propisivanju lekova nosi 20 odsto i efikasnost, koja pokazuje broj obavljenih pregleda, učestvuje sa 10 odsto.


Novi singl za Trnje - Obori me sa nogu - Udruženje rok muzičara Srbije\nBend Trnje koji je osvojio prvo mesto po glasovima publike na festivalu BARF 2015, ima novi singl “Obori me sa nogu”.\nBend Trnje je nastao 2015. godine u Beogradu kao autorski projekat Luke Raškovića (vokal, bas gitara, tekst i muzika), a pored njega u prvobitnoj postavi benda su bili i: Saša Otašević (gitara), Vladimir Bejin (bubanj) i Marko Gradjina (gitara).\nBend je osvojio prvo mesto po glasovima publike na festivalu BARF 2015, koji je održan 13.12.2015 u Beogradu, u Domu omladine Beograda (sala Amerikana) i time dobio mogućnost da iskoristi nagradu koju dodeljuje vrhunski muzički studio “Mašina 23”, a to je 25 sati snimanja u studiju.\nU martu 2016. godine Trnje objavljuje svoj prvi singl za pesmu “Kaži mi, kaži”, kao rok obradu čuvene pesme čika Jove Jovanovića-Zmaja. Za ovu pesmu je uradjen i spot koji je radio Aleksandar Karić i njegova produkcija Loud Labs.\nPesma “Obori me sa nogu” je snimljena u studiju Mašina 23. Aranžman je uradio Saša Otašević, koji je i odsvirao gitarske deonice, a bubnjeve je svirao Vladimir Bejin. Tekst, muziku, vokal i bas deonice, kao i na svim pesmama do sada, potpisuje osnivač i frontmen benda, Luka Rašković.


Srbija će biti prva zemlja u svetu koja će koristiti “Fajzerov” lek protiv Korone\n9. novembra, 2021 Vesti iz Srbije Napišite komentar\nSrbija je zemlja koja je među prvima imala vakcinu protiv Korona virusa a sada će biti prva u svetu koja će imati i lek. Srbija je prva zemlja u svetu koja će imati novi eksperimentalni lek za lečenje koronavirusa, koji je razvila američka kompanija „Fajzer”, a koji smanjuje rizik od hospitalizacije i smrti kod pacijenata čije je zdravlje već ugroženo za 89 odsto, najavio je danas ministar zdravlja Zlatibor Lončar, prenosi Politika.\nOn je za RTS rekao da je upravo potpisan ugovor sa „Fajzerom” o distribuciji leka Srbiji, kao i da je naša zemlja treća u svetu koja ga je potpisala, a prva koja će ga imati u upotrebi. Lončar je objasnio da taj lek blokira enzim koji je potreban koronavirusu da bi se umnožavao, a rezultat toga je da se smanjuje i smrtnost i hospitalizacija za 89 odsto.\n„Mi se ne borimo za to da dođemo u fazu da se neko razboli pa da bi se lečio već se borimo za to da ne dođe uopšte do toga nego da se ljudi vakcinišu i da ne dođu uopšte u fazu da moraju da koriste bilo koji lek. A ovo je neka naša odgovornost kao države i uspeh države koji smo obećali i koji ispunjavamo”, rekao je Lončar, javlja Tanjug.\nTagovi: korona virus - lek - Srbija


Car Nikolaj II Romanov i Srbi - ASA\n‘’Nećete mi zameriti, gospodo, što sam pre svega Rus i što su mi najbliži interesi Rusije, ali vas uveravam da sam odmah posle toga Srbin i da su mi najbliži interesi srpskog naroda… Zasluge Srbije biće stostruko nagrađene. Posle rata ona će biti nekoliko puta veća nego što je danas!’’. Tako je u proleće 1915, svom hrabrom savezniku Srbiji, ovenčanoj veličanstvenim pobedama nad zajedničkim neprijateljem, pisao ruski car Nikolaj. Srpski narod je u svojoj istoriji imao malo iskrenih prijatelja među vladarima evropskih dinastija. Naklonost i simpatije koje je poslednji ruski car gajio prema Srbima i njegovo zauzimanje za “srpsko pitanje’’ bili su sudbonosni za čitav srpski narod i njegovu budućnost. Nijedna ličnost u novijoj srpskoj istoriji nije više zadužila i više učinila za Srbiju od Nikolaja II.\nNad Srbijom se početkom XX veka nadvila velika opasnost. Austro-Ugarska je bila rešena da se sa Srbijom konačno obračuna za šta je dobila saglasnost Nemačke. Na putu do Soluna i željenih ‘’toplih mora”, Dvojnoj Monarhiji se isprečila Srbija, osnažena i teritorijalno uvećana nakon Balkanskih ratova. U okolnostima realne državne opsnosti, koja se graničila sa mogućnošću potpunog nestanka pod ratnom mašinerijom snažnog severnog suseda, u zaštitu Srbije stao je ruski car. Sarajevski atentat i ubistvo Franca Ferdinanda na Vidovdan 28. juna 1914, Austro-Ugarska je iskoristila kao casus belli, iako nije bilo dokaza da je u celu stvar umešana Srbija. Tadašnja srspka vlada Nikole Pašića nije mogla da prihvati ultimatum koji je iz Beča stigao 23. jula 1914, te je pet dana kasnije Srbiji objavljen rat. Nakon Balkanskih ratova, Srbija nije imala snage da se sama nosi sa višestruko jačim neprijateljem. Međutim, u odlučnom trenutku na srpsku stranu stala je Rusija, odnosno car Nikolaj koji je kao vrhovni zapovednik vojske ne želeći da preda Srbiju i ”bratski slovenski narod”, naredio opštu mobilizaciju na austro-ugarskoj granici. Austro-Ugarska je bila uverena da će u ratu u koji je nameravala da zagazi napadom na Srbiju, Nemačka podneti teret ratovanja sa Rusijom i da će zaštititi njeno severno krilo. Međutim, Nemačka je glavninu svojih trupa upotrebila na zapadno bojište protiv Francuske što se pokazalo spasonosnim za srpsku državu. Austro-Ugarska je iz tog razloga veći deo svojih elitnih jedinica usmerila na rusko ratište, čime su vojni efektivi pripremani za napad na Srbiju prepolovljeni. Usledile su velike ratne pobede 1914, omogućene intervencijom ruskog cara i neposrednim posledicama koje su iz nje proizišle. Ugled male slovenske države na Balkanu višestruko je porastao u očima saveznika. O srpskim pobedama i srpskom oružiju pisali su i nemački listovi koji su joj odavali priznanje i divili se njenim uspesima.\nU toku proleća i leta 1915, Nemačka i Austro-Ugarska su donele i razradile plan o zajedničkom napadu na Srbiju, kojim se uključuje i Bugarska. Austro-Ugarska svojim raspoloživim trupama nije mogla sama da slomi svog hrabrog protivnika. U toku 1915, Nemačka je na stranu centralnih sila uspela da privoli Bugarsku. Rusija i Bugarska su tokom XIX veka gradile prijateljsto koje se zasnivalo na slovenstvu i pravoslavlju. Kao zaštitnica svih pravoslavnih hrišćana, Rusija je izdejstvovala formiranje bugarske egzarhije, nešto kasnije ujedinjenje sa Istočnom Rumelijom, i decenijama bila zaštitnik bugarskih interesa. Objava rata Srbiji bila je iznenađenje za Rusiju, koja je sa pravom mogla da tvrdi da je to akt nezahvalnosti i izdajstva. Ruski car Nikolaj je pisao: ”Objavljujemo svim našim vernim podanicima, da se bugarska izdaja slovenske stvari – mučki pripremana od početka rata, a što se smatralo za nemoguće – ostvarila. Bugarske su trupe napale našu vernu saveznicu Srbiju, okrvavljenu u borbi protiv jačeg neprijatelja”. Ubrzo potom usledila je i objava rata Bugarskoj od strane Rusije 19. oktobra 1915.\nU jesen 1915, Srbiju je sa zapada napala austrougarska 3. armija, sa severa nemačka 11. armija, a sa istoka bugarska 1. i 2. armija: oko 800 hiljada vojnika na čelu sa feldmaršalom Avgust fon Makenzenom. Srbija je neprijatelju na razvučenom frontu mogla da suprotstavi oko 300 hiljada ljudi na frontu od oko 1000 km. I pored junačke odbrane raspoloživih srpskih trupa i velikih žrtava vojski Centralnih sila, Srbi su bili primorani na odstupanje. Zatvaranjem Kačaničke klisure od strane bugarskih jedinica sprečena je mogućnost povezivanja srpske vojske sa saveznicima u pravcu Soluna. Kralj i vlada odlučuju da krenu u povlačenje preko Albanije. U tim danima, sudbonosnim za srpski narod savezničke države su stavljene na test. Njega je prošla jedino Rusija. Naime, srpska vojska je preko albanskih gudura izbila na more, izmorena, izgladnela, dovedena do krajnjih granica ljudske izdržljivosti. Još novembra 1915, kada se srpska vlada odlučila na povlačenje, telegrafisano je svim savezničkim silama o pravcima kretanja srpske vojske i neophodnostima u hrani i odeći. Decembra 1915, kada su se ostaci srpskih jedinica počeli pojavljivati na albanskoj obali, savezničkih brodova nije bilo. Francuska i britanska strana poslala je određene količine namirnica i odeće koje je Italija imala da brodovima prosledi srpskoj vojsci. Italija je zbog svojih ličnih interesa i zbog stalne bojazni od srpskog izbijanja na Jadran traljavo i nedosledno izvršavala transport materijala srpskoj vojsci. Nakon potapanja jednog italijanskog broda u vodama Jonskog mora, Italijani su saopštili da će transport i snabdevanje biti izvršeno južnije od pozicija prikupljanja srpske vojske, što je značilo još nekoliko dana marša i novih srpskih žrtava. Kada je ruski car Nikolaj doznao za odnos saveznika prema Srbima, ultimativno je zapretio da će ukoliko se nastavi sramni tretman prema savezničkoj srpskoj vojsci, Rusija momentalno izaći iz rata i potpisati separatni mir sa Nemačkom. Savezničke sile su ovim podstaknute i uznemirene izvršile transport hrane, odeće i drugih neophodnih sredstava srpskoj vojsci i pripremile prebacivanje na Krf koje je realizovano početkom 1916. Srpska vojska se uskoro oporavila i već se na proleće koncentrisala na Solunskom frontu. Da je intervencija ruskog cara izostala, sudbina srpske vojske bila bi neizvesna a dalji nastavak rata doveden u pitanje.\nRuska imperija je 1917. ušla u kovitlac velikih unutrašnjih nemira koji su sa sobom odneli i rusku carsku porodicu. Boljševici su oktobra 1917. preuzeli vlast i naredili pogubljenje zatočene carske porodice. U Jekatarinburgu, u kući Ipatijevih oni su proveli svoje poslednje dane gde su i streljani. Srpski narod ima mnogo toga da zahvali svom iskrenom prijatelju, poslednjem ruskom caru. U istoriji je opšteprihvaćeno mišljenje da u političkim odnosima nema osećanja već su interesi glavna instanca i spona koja uslovljava i odlučuje. To je svakako istinito, budući da je provereno činjenicama i istorijskim tokom koji o tome svedoči. Međutim, slučaj cara Nikolaja i njegovog odnosa sa Srbima pokazuje i da je u toj isključivosti moguć presedan. Da srpski narod nije zaboravio svog dobrotvora svedoči i spomenik caru Nikolaju II u Beogradu, postavljen 2014, na trgu Aleksandrov, na mestu gde je bila ambasada Carske Rusije. Važno je istaći da je Srbija jedina država osim Rusije, čija prestonica ima izgrađen spomenik caru Nikolaju II Romanovu, svom velikom zaštitniku.


U karantinu 6.500 radnika „Tenisa”\nBERLIN – Pet radnika nemačke mesne kompanije „Tenis” obolelih od koronavirusa nalazi se na intentzivnoj nezi. U okrugu Giterslo se u bolnicama nalazi 21 kovid pacijent, od kojih su gotovo svi radnici kompanije „Tenis”, saopštile su okružne vlasti, javlja Tanjug. Šest kovid pacijenata nalazi se u bolnicama okruga na intenzivnoj nezi, a pet od njih su radnici kompanije „Tenis”, od kojih su dve osobe na respiratoru, prenosi nemački Bild. Broj zaraženih u kompaniji „Tenis” dostigao je 1.331, a zbog ulaska korone u postrojenje pod mere karantina stavljeno je svih oko 6.500 radnika.\n21.05.2020 u 10:58\nBERLIN – Lufthanza je blizu postizanja sporazuma s nemačkom vladom o državnoj pomoći od 9 milijardi evra prema kojem bi država stekla 20 odsto udela u najvećoj nacionalnoj avio-kompaniji, u nastojanju da spasi vazduhoplovnu industriju od posledica korona krize. Nemački avio-prevoznik je saopštio danas da će prema sporazumu vlada dobiti dva mesta u nadzornom odboru kompanije, ali uz pravo glasa samo u izuzetnim okolnostima, kao što je, na primer, sprečavanje preuzimanja firme, prenosi Tanjug. Lufthanza već nedeljama pregovara s Berlinom o državnoj finansijskoj podršci koja bi joj pomogla da izađe na kraj s predviđenim dugotrajnim padom putovanja, a kamen spoticanja u pregovorima je pitanje koliku kontrolu država treba da dobije u kompaniji u zamenu za tu podršku. Izvori uključeni\n19.03.2020 u 23:48\nTramp predlaže da država preuzme udeo u kompanijama kojima pomogne\nVAŠINGTON – Američki predsednik Donald Tramp izjavio je da bi vlada trebalo da preuzme udeo u kapitalu kompanija kojima bude finansijski pomogla zbog pandemije koronavirusa, a što je korak koji se ocenjuje kao neuobičajeno zadiranje države u privatni sektor, piše AP. On je rekao da je borba protiv koronavirusa „medicinski a ne finansijski rat”. Dodao je, međutim, da smatra da američka vlada treba da preuzme udeo u kapitalu nekih kompanija koje su pogođene pandemijom, a kojima bi praktično pomogli poreski obveznici. Ipak, republikanci u Kongresu zabrinuti su da bi to moglo da dovede do situacije u kojoj vlada bira pobednike i gubitnike, prenosi Tanjug. „Pomoći ćemo avio-industriji. Pomoći ćemo industriji kruzera, verovatno i hotelijerima, malim preduzećima”, rekao je američki\n10.03.2020 u 15:32\nFirme pripremaju rezervne planove za koronavirus, radi se i od kuće\nPoslovni svet u Srbiji priprema se za eventualno masovnije širenje koronavirusa, što podrazumeva izradu rezervnih planova za pojavu virusa u kolektivu, rad zaposlenih od kuće i testiranje funkcionisanja u kriznoj situaciji. Prema informacijama Tanjuga, pojedine velike IT kompanije već su poslale zaposlene da rade od kuće. Kompanije u IKT sektoru u Srbiji već su napravile planove kako funkcionisati u uslovima koronavirusa u državi, rekao je u izjavi za Tanjug direktor Izvršne kancelarije Inicijative Digitalna Srbija Nebojša Đurđević. Kako je objasnio već tokom ove nedelje kompanije će izvršiti probe tako što će zaposleni jedan raditi od kuća kako bi se testirao kvalitet neophodnih veza za tu vrstu rada. Ove kompanije još ranije su suspendovale službena putovanja u inostranstvo\n27.02.2020 u 12:47\nBUDIMPEŠTA – Mađarska niskotarifna aviokompanija Viz er suspendovala je sve letove za Italiju zbog koronavirusa između 10. marta i 4. aprila, javila je mađarska agencija MTI. Na sajtu aviokompanije nije moguće bukirati letove ka Rimu, Bolonji, Kataniji, Napulju, Milanu i Bariju tokom tog perioda, prenosi Tanjug. Viz er navodi da će u narednom periodu objaviti dodatne informacije. Italija je evropska zemlja sa najvećim brojem zaraženih koronavirusom. Do sada je prijavljeno 400 slučajeva zaraženih.\n18.02.2020 u 10:18\nVenecuela suspendovala portugalsku avio-kompaniju jer je vozila lidera opozicije\nKARAKAS – Vlasti Venecuele suspendovale su portugalsku aviokompaniju čijim se avionom lider opozicije Huan Gvaido vratio u zemlju sa međunarodne turneje čiji je cilj bio zbacivanje predsednika Nikolasa Madura. Gvaido je svoju tronedeljnu turneju kroz Evropu i posetu Trampu u Beloj kući završio letom za Karakas kompanije TAP Air Portugal, a sa njim je bio i njegov ujak, prenela je Beta. Venecuelanske vlasti uhapsile su Gvaidovog ujaka nakon sletanja, optužujući ga da je pokušao da unese malu količinu eksploziva u zemlju. Potpredsednica države Delsi Rodrigez rekla je da su letovi prevoznika u zemlji i van nje u ponedeljak suspendovani na 90 dana, a iz ministarstva saobraćaja su poručili da su otvorili istragu o „ozbiljnom kršenju” lokalnih propisa. Aviokompanija još nije\nUrediti davanje otkaza usled narušenih odnosa u firmi\nNALED je u novoj Sivoj knjizi preporučio Ministarstvu za rad, zapošljavanja, boračka i socijalna pitanja da uredi oblast koja se odnosi na davanje otkaza zbog ozbiljno narušenih odnosa između poslodavca i zaposlenog. Kako su naveli, neprihvatljivo je da poslodavac ne može otkazati zaposlenom ugovor o radu zbog ozbiljno narušenih odnosa, već da mora da čeka da iz tog istog razloga sud svojom odlukom prekine radni odnos. Ističu da to poslodavcu stvara nepotrebne, a velike troškove isplate zarada i doprinosa zaposlenom za sve vreme vođenja radnog spora, iako je rezultat spora identičan – prestanak radnog odnosa. „Predloženom izmenom bi se izbeglo vođenje dugotrajnih radnih sporova u slučajevima kada je poslodavac spreman da zaposlenom isplati značajniju sumu novca, pa bi se i sudovi\n10.02.2020 u 14:38\n„MK Grupa” dobila saglasnost za preuzimanje „Viktorija grupe”\nKomisija za zaštitu konkurencije odobrila je „MK Grupi” sticanje neposredne pojedinačne kontrole nad kompanijom „Viktorija Grupa” i njenim zavisnim društvima kupovinom 67 procenata akcija, navodi se u rešenju objavljenom na sajtu KZK. Biznismen Milija Babović je početkom 2019. godine posedovao 45 procenata akcija u Viktorija grupi, a dodatnih 22,5 odsto je u vlasništvu same Viktorija grupe. U sastavu ove grupe posluje 12 zavisnih kompanija. Cela grupa je za 2018. godinu iskazala gubitak iznad visine kapitala od 6,89 milijardi dinara. Kako je „MK Grupa” preuzela 2018. sva potraživanja poverilaca prema Viktorija grupi, Komisiju je interesovalo da li je na taj način već stekla kontrolu nad Viktorijom, na šta je iz MK-a Grupe odgovoreno da nije, već da su u poziciji


Drobnič: Političkim dijalogom biće donijeta kompromisna odluka | EUME\nNaslovnica Info Press info Drobnič: Političkim dijalogom biće donijeta kompromisna odluka\nDrobnič: Političkim dijalogom biće donijeta kompromisna odluka\nŠef delegacije Evropske unije u Crnoj Gori Mitja Drobnič rekao je da je ubijeđen da će u političkom dijalogu biti donijeta kompromisna odluka i da će pitanje datuma izbora u Tivtu biti riješeno u okviru političkog procesa.\nOn je rekao da evropske institucije pozdravlaju parlamentarni dijalog i da se nadaju da će taj proces uskoro donijeti rezultate dogovorom političkih partija.\n„Proces smo pratili u svojstvu pasivnog posmatrača i smatramo da on treba da dovede do slobodnih i fer izbora na jesen“, kazao je Drobnič novinarima.\nParlamentarni dijalog će, kako je naveo, biti jako značajan ako nakon izbora Crna Gora dobije stabilni parlament koji će moći da donosi potrebne odluke.\nUpitan da li bi trebao da se politički sporazum usaglasi do marta, da ne bi bilo spora oko izbora u Tivtu, Drobnič je rekao da je to proces gdje su akteri crnogorske političke partije i one moraju međusobno da ocijene koliko je izborni sistem spreman da se primijeni.\n„Ja sam ubijeđen da će biti donesena odluka koja će biti kompromis između ekstremnih stavova i da će pitanje datuma izbora u Tivtu biti riješeno u okviru političkog procesa sporazumijevanja među partijama“, poručio je Drobnič.\nOn je kazao da evropske institucije prate izjave političkih partija.\n„Optimizam među većinom partija koje učestvuju u procesu postoji i on je vezan i za rok kada bi ti pregovori mogli biti završeni“, zaključio je Drobnič.


Gnabri i Musijala vakcinisani, čeka se još Kimih - Sport - Dnevni list Danas\nPočetna » Sport » Gnabri i Musijala vakcinisani, čeka se još Kimih\nDiplomatičnost minhenskog Bajerna urodila plodom\nGnabri i Musijala vakcinisani, čeka se još Kimih\nN. M.24.11.2021. 14:52\nBajern je pronašao model po kojem je uspeo da ubedi „antivaksere“ u svojim redovima da se vakcinišu protiv korona virusa. Prvo su popustili Serž Gnabri i Džamal Musijala, a u klubu očekuju da će se na kraju opametiti i Jozua Kimih.\nBavarci su odlučili da svakome igraču, u skladu sa zakonskim okvirom, ne plaćaju dane koje u slučaju inficiranja korona virusom provode u izolaciji.\nZa one nevakcinisane to podrazumeva i novčane kazne ukoliko zbog kontakta sa zaraženom osobom moraju u dvonedeljnu izolaciju.\nJozua Kimih je eklatantan primer svojeglave osobe u Bajernovim redovima. Reprezentativac Nemačke trenutno je u dvonedeljnoj izolaciji s obzirom na to da je kao nevakcinisan bio u kontaktu sa timskim kolegom Niklasom Zileom, koji je zaražen korona virusom.\nKao kapiten ekipe, Kimih je zbog dvonedeljne izolacije kažnjen sa 768 hiljada evra, što je bio signal Seržu Gnabriju i Džamalu Musijali da promene ploču i automatski se vakcinišu.\nNemački Bild piše da su obojica primili prvu dozu vakcine, kao i da je Kimihu vrlo nelagodno jer je ostao bez velike svote novca. Kapiten Bajerna razmišlja da popusti i da se, kao i ogormna većina saigrača vakciniše.\nI Mikel Kjuzans poput Kimiha je omekšao početni stav i razmišlja da se vakciniše, dok vesti o odluci Erika Maksima Čupo Motinga još nema.\nDžamal MusijalaFK BajernJozua KimihBeograd


Objavljena fotografija linčovanja ambasadora SAD u Libiji (VIDEO) - Telegraf.rs\n12/09/12 | 08:20\nObjavljena fotografija linčovanja ambasadora SAD u Libiji (VIDEO)\nDžej Kristofer Stivens i još trojica američkih funkcionera ubijena su sinoć u napadu na konzulat SAD u Bengaziju u Libiji .U međuvremenu, stigli su i izveštaji da je zgrada konzulata gađana raketnim granatama sa obližnje farme\nAmerički ambasador u Libiji Džej Kristofer Stivens i još trojica američkih funkcionera ubijena su sinoć u napadu na konzulat SAD u Bengaziju.U međuvremenu, stigli su i izveštaji da je zgrada konzulata gađana raketnim granatama sa obližnje farme.\n"Ubijen je ambasador i još trojica funkcionera", kazao je Frans presu zamenik libijskog ministra unutrašnjih poslova Vanis al-Šaref. Vest o smrti američkog ambasadora na Tviteru je potvrdio i zamenik libijskog premijera Mustafa Abu Šagur.\nNapad na konzulat u Bengaziju, kao i cepanje američke zastave pred ambasadom u Kairu usledili su kao reakcija na postavljanje na internet odlomka iz filma koji vređa proroka Muhameda.\nNapad na konzulat u Bengaziju osudile su Sjedinjene Američke Države. "Najstrože osuđujemo napad na našu diplomatsku misiju (u Bengaziju)", rekla je portparolka Stejt departmenta Viktorija Nalend.\nNalendova je rekla da su u konzulatu radili američki zvaničnici i pripadnici libijskog obezbeđenja i dodala da je raniji protest ispred ambasade SAD u Kairu, gde su demonstranti zapalili američku zastavu, završen.\nAbdelmonem al-Hor, portparol bezbednosne komisije libijskog Ministarstva unutrašnjih poslova, rekao je da su napadači gađali zgradu konzulata granatama.\nRanije se grupa egipatskih demonstranata popela uz zid američke ambasade u Kairu i skinula i zapalila zastavu SAD, takođe u znak protesta zbog filma koji, kako smatraju, predstavlja uvredu za islam.\nFilm koji je izazvao proteste producirao je Amerikanac jevrejskog porekla Sam Basil, koji je posle protesta u Kairu izjavio tom listu da je "islam rak", a podršku je dobio od američkog sveštenika Teri Džons - a, koji je u aprilu kritikovan zbog paljenja stranica Kurana.\nZvaničnici, ipak, za sada ne mogu da potvrde da su ova dva događaja, koja su se odigrala na godišnjicu napada na Njujork i Vašington 2001. godine, usklađena ili povezana.\nPogledajte video paljenja američke zastave:\n(I. D. / Beta, Tanjug)


Tanjug: Izetbegović nije demantovao ništa od onog što je rekao o Kosovu\nNovinska agencija Tanjug ocijenila je da Bakir Izetbegović svojim saopštenjem, u kojem optužuje ovu agenciju za lažnu vijest, ne demantuje ništa od onog što je rekao, a ova novinska agencija prenijela, pa ni svoj politički stav o nezavisnosti Kosova.\nU odgovoru na saopštenje Izetbegovićevog kabineta, Tanjug ocjenjuje da Izetbegović pokušava da negativan odjek svoje političke poruke preusmjeri na Tanjug i na taj način obezbijedi neku vrstu amnestije za sopstveni politički faul.\n"Bošnjački član Predsjedništva BiH Bakir Izetbegović, sudeći prema današnjem saopštenju svog kabineta, ne odriče se `nade` da će BiH priznati `Republiku Kosovo`, niti stava da je `BiH dosad trebalo to da uradi`, niti svoje uloge `generatora`, koji to, kako je naveo, za `Dojče vele` - `gura`", navodi Tanjug u odgovoru.\nTanug navodi da u Izetbegovićevom saopštenju, međutim, ne slučajno, nema ni riječi o tome koja je to lažna vijest, šta je to netačno objavio, nigdje demantija na ono što je Izetbegović rekao, pa ni čime je nastavio da "plasira nove neistine".\nIz Tanjuga napominju da je cijela teza o "lažnoj vijesti", namjeri i konstrukciji, koja se prebacuje ovoj agenciji zasnovana na nepreciznosti u odgovoru na pitanje da li će BiH priznati Kosovo.\nTanjug je, kako se dodaje, odgovor Izetbegovića "nadam se da da" najprije preneo kao "da", a zatim to ispravio.\nOva agencija ističe u odgovoru da za "narušavanje odnosa BiH i Srbije", te "kreiranje loše atmosfere uoči posjete Predsjedništva BiH Beogradu" sigurno nije odgovoran Tanjug, kako tvrdi Izetbegovićev kabinet, već sam Izetbegović.\nOn je uostalom, toga bio svestan kada je rekao: "Što se mene tiče, dosad je Kosovo trebalo da bude priznato. Sad će se naljutiti naše kolege....". "Sa `ljutnjom kolega`, međutim, Izetbegović mora da se izbori vlastitim političkim kapacitetima i integritetom. Tanjug mu u tome neće pomoći", ističu iz ove agencije.\nU saopštenju Kabineta bošnjačkog člana Predsjedništva BiH navedeno je da je Tanjug netačno, "izvan konteksta i tendenciozno" prenio dijelove Izetbegovićevog intervjua za "Dojče vele", "iskrivljujući samu suštinu izjave".\nTakođe se navodi i da iz Tanjuga "umjesto da isprave očiglednu lažnu vijest, koju su plasirali", nastavljaju da "obmanjuju javnost, izvrću činjenice i plasiraju nove neistine".\nCvijanović: Prioritet naše političke borbe je jaka Srpska\nDodik: Ivanićevi ljudi u obavještajnoj službi - glavni operativci za rušenje Srpske\nPotraga za 12 nestalih dječaka\nU sudaru kombija i minibusa povrijeđene tri osobe\nRim traži da sve članice EU preuzmu odgovornost za migrante\n537 glasova 72%\n205 glasova 28%


LG LG Electronics: Consumer Electronics & Appliances from LG | LG Serbia\nOvde ćete pronaći informacije o LG garantnim uslovima\nLG Electronics garantuje besplatnu servisnu popravku za svoje proizvode tokom garantnog perioda preko svojih Ovlašćenih servisnih centara Za svaki LG proizvod važe različiti uslovi garancije, pa vas molimo da pogledate dole navedene informacije.\nVodič za troškove popravke\nVodič za garantni rok\nProšireni servisni plan\nProcenjeni standard za naplatu servisiranja – Vangaranta popravka\nTroškovi servisiranja se sastoje od troškova za delove i troškova popravke, kao što je navedeno ispod. (ako korisnik zahteva dolazak servisera, troškovi dolaska će biti dodati na troškove servisiranja.)\nTroškovi za delove\nTroškovi za delove podrazumevaju cenu delova upotrebljenih prilikom popravke proizvoda.\nTroškovi popravke podrazumevaju naknadu za rad servisera u skladu sa nivoom popravke.\nOva vrsta troška se primenjuje u slučajevima kada korisnik zahteva dolazak servisera za proizvod van garantnog roka, nevezano za popravku proizvoda.\nKvar se dogodio u garantnom roku prilikom korišćenja proizvoda u uobičajenim okolnostima.\nNapomena : Popravka kao popravka u garanciji / van garancije unutar garantnog roka ( određuje se na osnovu datuma popravke)\nZa servis van garancije pogledajte dole navedene informacije.\nStavke koje se vode kao servis van garancije\nProizvod kome je istekla garancija\nUgradnja / Uklanjanje\nPonovna ugradnja ili zahtevi poput povezivanja eksternog uređaja kada se pomera kućni uređaj, ugradnja ili povezivanje nakon kupovine uređaja preko interneta.\nNeispravan proizvod druge kompanije / povezan uređaj, osim za proizvodekoje je korisnik zahtevao.\n(ruter, set-top boks, konzola za igre, kabl, pumpa za odvod, kaljeno staklo, sklopljeni PC, softver druge kompanije, itd)\nU slučajevima kada istekne garantni rok / prođe životni vek potrošnih delova.\n(baterija, filteri, glava, toner, doboš, mastilo, itd)\nU slučaju da je do kvara došlo zbog toga što je korisnik koristio delove koje nije dostavio LG ili neke druge opcione predmete.\nU slučaju da je do kvara došlo zbog prirodne nepogode (zemljotres, oluja, udar groma, poplava itd), požara, mraza ili usled eksplozije gasa.\nU slučaju da je do kvara došlo krivicom korisnika (uključujući i softver)\nU slučaju da je do kvara došlo zašto što se korisnik nije pridržavao uputstva za upotrebu.\nU slučaju da je do kvara došlo zašto što je korisnik sam vršio modifikacijeuređaja, a ne preko ovlašćenog LG Servisnog centra.\nU slučaju da je do kvara došlo nemarnošću korisnika bez ikakve prethodne najave, kao što je kvar osigurača, utičnice, produžnog kabla, itd.\nU slučaju da korisnik zahteva servis zbog prestanka snabdevanja vodom, gasom i slično.\nU slučaju da korisnik zahteva servis zbog spoljnih faktora kao što je nefunkcionisanje interneta, antene, žičnog signala itd.\nKada je u pitanju zahtev korisnika, iako sam uređaj nije pokvaren\n(popravka će biti naplaćena, iako je proizvod još uvek u garanciji)\n- ex. Provera da li uređaj radi normalno ili ne.\nČišćenje filtera zbog zapušenosti i sl.\nBiće od pomoći ako korisnik pogleda početnu stranicu LG servisa rada pregledaproizvoda ili rešavanja problema.\nStandard instalacije za velike proizvode\nNaknada za instalaciju za velike ili specijalne proizvode će se naplatiti korisniku bez obzira na garantni rok proizvoda. (Uobičajeni proizvod / ugradnja klima uređaja)\nNaknada za ugradnju klima uređaja se razlikuje u zavisnosti od veličine uređaja (kapaciteta), mesta ugradnje i troškova za dodatne delove.\nVodič za saobraznost / garantni rok\nProcenjeni standard za saobraznost / garantni rok\nLG Electronics sprovodi saobraznost / garanciju za proizvode u skladu sa zakonom o zaštiti potrošača na teritoriji Srbije.\nProcenjeni standard za proizvod\nSaobraznost / garancija za proizvod znači da se proizvođač ili prodavac obavezuju kupcu da će izvršiti besplatnu popravku u slučaju da je proizvod neispravan po pitanju kvaliteta, performansi ili funkcija prilikom korišćenja na uobičajen način.\nSaobraznost / Garantni rok se određuje na osnovu datuma kupovine, a potvrda datuma kupovine se vrši preko garantnog lista za taj proizvod.\nSaobraznost / garantni rok se ne primenjuje kada korisnik kupi korišćeni uređaj i kada ga je nemoguće popraviti, LG Electronics nije odgovoran za naknadu štete.\nU slučaju da je proizvod isporučen na osnovu specijalnog ugovora, garancija će biti ostvarena na osnovu tog ugovora.\nProcenjeni standard za garantni rok\nGarantni rok za delove\nGarantni rok za delove podrazumeva garantovani kvalitet za delove od kojih se proizvod sastoji\nLG garantuje 10 godina garancije na motor i kompresor za sve mašine za sušenje počevši od 2018. godine


Luka Bogdanović - Blic Sport\nBogdanović se vratio u Huventud\nNekadašnji košarkaš Crvene zvezde i Partizana Luka Bogdanović vratio se u španski Huventud i potpisao jednogodišnji ugovor.\nBogdanović produžio ugovor sa Andorom\nNekadašnji košarkaški reprezentativac Srbije Luka Bogdanović produžio je ugovor sa Andorom, objavljeno je na sajtu kluba.\nLuka Bogdanović iz Partizana otišao u Andoru\nKošarkaši Partizana biće oslabljeni u nastavku sezone, pošto je Luka Bogdanović prešao u špansku Andoru.\nPartizan dobio pojačanje: Bogdanović opet u crno-belom\nKošarkaši Partizana dobili su iskusno pojačanje, pošto je novi član crno-belih postao Luka Bogdanović.\nLuka Bogdanović srušio Barselonu, Tepić deset minuta na parketu\nU poslednjoj utakmici trećeg kola ACB lige Kahasol je u Sevilji pobedio šampiona Barselonu sa 81-75.\nLuka Bogdanović prešao u Kahasol\nLuka Bogdanović vratio se u Španiju. Srpski košarkaš je napustio nemački Oldenburg potpisavši dvogodišnji ugovor sa Kahasolom.\nLuka Bogdanović do kraja sezone u Oldenburgu\nPovremeni reprezentativac Srbije Luka Bogdanović do kraja sezone igraće za nemački Oldenburg.\nLuka Bogdanović otišao iz Roana\nLuka Bogdanović je u 2. kolu protiv Estudijantesa odigrao poslednji meč za Roan. Nekadašnji igrač Crvene zvezde, Partizana, Le Mana i Huventuda imao je otvoreni ugovor, kao zamena za povređenog Amerikanca Dilana Pejdža koji se vraća u stroj.\nNeizvesna sudbina Luke Bogdanovića\nSrpski košarkaš Luka Bogdanović trenutno je u francuskom Roanu a gde će biti za dve nedelje to niko ne zna.\nLuka Bogdanović potpisao za Roan\nOčekivalo se da će Luka Bogdanović otići na probu u ljubljansku Olimpiju, ali nekadašnji igrač Partizana i Crvene zvezde ipak je u petak potpisao za Roan.\nLuka Bogdanović na probi u Olimpiji\nLuka Bogdanović bi mogao da nastavi karijeru u Olimpiji, koja će ga isprobati tokom prijateljskih utakmica u Italiji.\nDuško Savanović je sa 20 postignutih poena naterao lidera španskog košarkaškog prvenstva Barselonu da se pomuči ne bi li savladala Kahasol, a jedan od najatraktivnijih poteza 23. kola ACB lige izveo je Novica Veličković koji je koš rivala pogodio šutirajući sa svoje trojke.\nI pored solidnog šuterskog izdanja srpskih košarkaša u španskom prvenstvu, ni jedan od njih nije uspeo da sa ekipom za koju nastupa dođe do pobede u 22. kolu ACB lige. Najzapaženiji je bio Luka Bogdanović koji je u ovoj rundi nadmetanja zauzeo treće mesto u borbi za laskavu MVP titulu u najjačoj evropskoj ligi.


Aleksandar Škanata: Još jedan odlazak poput talentovane Zite Seke srpsko plivanje ne sme da dozvoli - Portal Moj Bečej - Bečejske opštine iz ugla građana!\nAleksandar Škanata: Još jedan odlazak poput talentovane Zite Seke srpsko plivanje ne sme da dozvoli\nČuveni plivački trener o uslovima u Bečeju, ulaganjima države u sport i mladim nadama\nBečej je protekle dve nedelje bio domaćin Plivačkom klubu Novi Beograd 011 čiji članovi su ovde boravili na pripremama. Njihov trener, Aleksandar Škanata, po peti put dovodi svoje plivače u bečejski hram sportova i sa njim smo imali priliku da razgovaramo o uslovima za treniranje u Bečeju, ali i u Srbiji uopšte.\nSa čuvenim sportskim radnikom razgovarali smo i o mladim plivačima iz Bečeja, poput Zite Seke, koji svoju karijeru nastavljaju u drugim zemljama.\nOn iza sebe ima više od četiri decenije dug trenerski staž bez, kako kaže, jednog dana pauze. Pre nego što je preuzeo pištaljku i štopericu kluba Novi Beograd 011, on je skoro 40 godina bio trener Crvene Zvezde, a za svoju karijeru odškolovao je do sada oko 2.000 plivačkih šampiona.\nSvoju plivačku karijeru, Aleksandar Škanata završio je, zbog zdravstvenih razloga, u svojoj 16. godini. Urođena srčana mana koja koja mu je tad onemogućila da ostvari uspehe u plivanju, nije ga sprečila da se i dalje bavi sportom. Nakon što je diplomirao na Fakultetu fizičke kulture u Beogradu odmah se zaposlio kao trener Crvene Zvezde, koja mu je 2015. godine dodelila nagradu za životno delo. Svakog dobrog trenera, po njegovim rečima, odlikuju podrška, ljubav i stručno znanje, kao tri najvažnije stvari koje treneri moraju pružiti svojim učenicima.\nIako je, po njegovim rečima, plivanje život, i pored toga što kod mladih osoba stvara dobre radne navike, ovaj sport preporučuje iz zdravstvenih razloga, i to ne samo zbog pojave deformiteta kičme i ravnih tabana kod dece i odraslih.\nNakon završenih priprema Aleksandra Škanatu i njegove plivače već očekuje novo takmičenje u Herceg Novom na „Međunarodnom mitingu mimoze“ gde jedini predstavljaju Srbiju.\nPosle pet godina, koliko svoje plivače dovodi u Bečej na pripreme, siguran je da će se vratiti. U Beogradu imaju problem sa skupim i retko slobodnim terminima na bazenu, zbog čega i dolaze na pripreme u bečejski hram sportova. Ono što je, međutim, primetio za ovih pet godina, jeste da su uslovi ipak iz godine u godinu sve slabiji.\nOznake: Aleksandar ŠkanataBečejPlivanjezita seke


Povjerenik Evropske unije za proširenje Olli Rehn parafiraće danas u Podgorici s crnogorskim vlastima Sporazum stabilizaciji i pridruživanju. Nakon toga će otputovati u dvodnevnu zvaničnu posjetu BiH.\nOn će s predstavnicima vlasti Bosne i Hercegovine razgovarati o reformama od ključne važnosti za potpisivanje Sporazuma o stabilizaciji i pridruživanju.\nKako je ranije najavljeno cilj Rehnove posjete je da podstakne bh. vlasti u procesima evropskih integracija, a posebno reformi policije.\nOnog trenutka kada se ostvari napredak u ključnim oblastima (reforma policije i javnog RTV sistema te puna saradnja s Haškim tribunalom), Evropska komisija pokrenut će proces za parafiranje Sporazuma o stabilizaciji i pridruživanju s Bosnom i Hercegovinom, stav je Evropske unije.


Kosanica mora da osvoji 10. mesto da bi ostala u Zoni Jug, biće veoma teško ali ne i nemoguće - Topličke Vesti | Topličke Vesti\tKosanica mora da osvoji 10. mesto da bi ostala u Zoni Jug, biće veoma teško ali ne i nemoguće - Topličke Vesti\nKURŠUMLIJA- Da bi ostala u Zoni Jug Kosanica iz Kuršumlije mora da osvoji najmanje 10. mesto na tabeli. Prema pouzdanim podacima koje smo dobili od relevantnog sagovornika svi ispod 10. mesta ispadaju.\nAko pogledamo tabelu četiri kola pre kraja prvenstva vidimo da Kosanica mora da preskoči Čekmin, koji joj beži dva boda, i Vranjsku Banju, koja ima četiri boda više.\nDo kraja prvenstva Kosanica igra kod kuće sa Dobričem i Vranjskom Banjom, gostuje Jedinstvu (GS) i ekipi Gracko, koja igra u Kuršumliji.\nČekmin dočekuje Budućnost i Slogu a u gostima igra sa Pustom rekom i Žitorađom.\nVranjska Banja igra kod kuće sa Jedinstvom (GS) a u gostima sa ekipom Gracko i Kosanicom a u poslednjem kolu je slobodna.\nNaravno treba pratiti i rezultate ekipa koja su trenutno iznad 10. mesta a to su Žitorađa, Svetlost i Budućnost, koje nemaju veliku bodovnu prednost, ali teško je verovati da će sebi dozvoliti da uđu u zonu ispadanja.\nOčigledno je da Kosanica mora da pobedi sve utakmice do kraja prvenstva. Time bi na tabeli imala na kraju više bodova od Vranjske Banje i da se nada da će Čekmin izgubiti bar jednu utakmicu ili igrati nerešeno.\nSloga 24 17 6 1 62 17 +45 X 1 X 1 1 57\nAlakince 24 14 5 5 48 29 +19 2 2 1 X 2 47\nPusta Reka 24 12 3 9 42 34 +8 2 1 X 1 2 39\nJablanica 24 10 8 6 44 32 +12 X 1 2 1 2 38\n24 10 8 6 36 27 +9 2 1 1 X 1 38\nJedinstvo (GS) 25 12 2 11 50 54 -4 2 1 2 1 1 38\nBudućnost 24 11 4 9 42 35 +7 1 1 2 2 1 37\nSvetlost 25 10 6 9 41 36 +5 X 1 1 2 2 36\nŽitorađa (-1) 24 11 3 10 43 40 +3 1 2 1 1 2 35\nVranjska Banja 25 9 7 9 38 36 +2 2 X 2 1 1 34\nČekmin 24 10 2 12 36 51 -15 2 1 X X 1 32\nOFK Kosanica 24 8 6 10 39 38 +1 2 2 X 1 1 30\nJedinstvo (G) 24 8 2 14 38 53 -15 2 1 2 2 2 26\nDobrič 25 4 2 19 29 71 -42 2 2 2 2 2 14\nGracko 24 2 4 18 25 60 -35 X 2 1 2 2 10\nKratak url URL: https://toplickevesti.com/?p=494808\n1 komentar za “Kosanica mora da osvoji 10. mesto da bi ostala u Zoni Jug, biće veoma teško ali ne i nemoguće”\n10. maja 2021. - 21:05\nSa 3 miliona budžeta, lepo bi bilo da ispadnu .


Lukač: Bezbednost u Republici Srpskoj nije narušena\nTanjug 1. aprila 2022. 12:51\nBANJALUKA- U pollicijskoj akciji „Drina“ u Zvorniku je uhapšeno 16 osoba osumnjičenih za više krivičnih dela, a ministar unutrašnjih poslova Republike Srpske Dragan Lukač kaže da je akcija usmerena na borbu protiv organizovanog kriminala, najvećih krivičnih dela i preventivno protiv onih koji mogu biti potencijali izvršioci određenih krivičnih dela.\n„Ovde su kriminalci sa rejtingom, među njima mnogi su povratnici i oni koji iza sebe imaju različite i dugotrajne zatvorske kazne, sa raznim izvršenjem krivičnih dela. Svakako da ćemo ih staviti pod kontrolu, ispitati i saznati sve ono što je bitno za otkrivanje nekih krivičnih dela“, rekao je Lukač posle prijema penzionisanih pripadnika MUP povodom Dana Policije.\nLukač je istakao da stepen bezbednosti u Srpskoj nije narušen.\n„Ova akcija je u cilju povećanja bezbednosti svih naših građana. Svaki građanin će pozdraviti akciju policije koju provodimo na ovakav način“, rekao je Lukač, prenela je RTRS.\nAkcije hapšenja će, kazao je, biti nastavljene i ubuduće.\n“ Kriminalci moraju da shvate da se u Srpskoj ne isplati baviti kriminalom, jer će policija pre ili kasnije doći do njih“, naveo je ministar.


Robotika – budućnost poljoprivrede - BioSense\nRobotika – budućnost poljoprivrede\nPoimanje poljoprivrede kao tehnološki nazadne grane privrede žalosno je zastarelo. Moderni poljoprivrednici su korisnici visokih tehnologija: koriste GIS softver za planiranje svojih useva, GPS za upravljanje radovima na terenu, te automatsko navođenje mašina kako bi pratile GPS uputstva bez ljudskog nadzora. Iako je poljoprivreda visoko mehanizovana, evolucija poljoprivredne prakse u smeru koji bi obuhvatio i autonomne robote pruža jedinstvenu priliku za napredak. Poljoprivredni sektor može značajno napredovati u smislu prinosa i održivosti koristeći inteligentne robotske sisteme za optimizaciju raznih delova proizvodnog procesa, kao na primer đubrenja zemljišta ili navodnjavanja. U svetu u kome je sve manje farmera a populacija je sve veća, ovaj koncept predstavlja veliki korak napred.\nZamislite traktor koji može, bez vozača, da se kreće kroz redove zasada u voćnjaku, da posmatra okolinu i stvara detaljnu 3D mapu svog okruženja koja daje tačnu poziciju i stanje svakog drveta, svakog ploda i svakog pedlja tla. Zamislite da može da identifikuje svaku bolest i svaki nedostatak na svakom drvetu pojedinačno, da odredi zrelost svakog ploda i da proceni stanje zemljišta. Zamislite, zatim, da može da reaguje na osnovu prikupljenih informacija tako što će prskati zaraženo drveće, zalivati stabla kojima je potrebna voda ili obrati zrele plodove, i sve to bez ljudskog prisustva. Tako izgleda farma budućnosti, a istraživači Instituta Biosens u Novom Sadu već rade na njenom razvoju.\nBiosens razvija inteligentne robotske sisteme za upotrebu u spoljnim uslovima, koji mogu automatski da detektuju i analiziraju svoju okolinu, kao i da utiču na nju. Ovo je moguće zahvaljujući termalnim i multispektralnim kamerama pomoću čijih snimaka se izračunavaju vegetativni indeksi kao što je NDVI, kao i LiDAR tehnologijama, algoritmima mašinskog učenja, te najrazličitijim senzorima i aktuatorima. Istraživači Instituta Biosens rade na projektima sa ciljem da automatizuju najzahtevnije procese u poljoprivredi, povećavajući na taj način efikasnost, prinose, kao i bezbednost radnika.


Komisija za izbjeglice i raseljena lica BiH, koja radi u okviru Fonda za povratak BiH, nije se sastala više od godinu i po dana, a trenutno malo više od 2,2 miliona KM zbog nerada ove komisije nisu raspoređena.\n“Sagledavši ukupnu dinamiku realizacije projekata povratka i rekonstrukcije i održivog povratka putem Fonda za povratak, može se konstatovati da je ista dosta usporena”, navodi se u revizorskom izvještaju Fonda za povratak BiH.\n“Može se konstatovati da udružena sredstva u ukupnom iznosu od 2.277.000 KM nisu raspoređena”, naveli su revizori.\n“Fond radi i funkcioniše, ali nam je komisija veoma bitna zbog udruženih sredstava i udruženih projekata na koje opštine apliciraju. Tu je komisija veoma bitna, ona raspisuje javne pozive i donosi konačne odluke na osnovu kojih mi postupamo”, rekao je Ninković za “Nezavisne”.\n“Nismo se sastajali tokom cijele prošle godine, ali mislim da je to bilo iz opravdanih razloga, jer nismo imali novog ministra koji mora biti član. Ta udružena sredstva mnogo znače za opštine koje apliciraju, jer one, recimo, konkurišu za neki projekat sa obezbijeđenih 40 ili 50 odsto sredstava i onda se njima odobre nedostajuća sredstva da se to završi”, rekao je za “Nezavisne” Predrag Jović, sada već bivši član Komisije za izbjegla i raseljena lica BiH.\n“Od ukupno raspoloživih sredstava po ovom osnovu utrošeno je 31,5 miliona KM. Po obavljenom popisu, evidentirano stanje na računima otvorenim za realizaciju ovih projekata je 55,9 miliona KM”, istakli su revizori.\nfond za povratakizbjeglicekomisija


POČETNATURSKARegion jugoistočne Anatolije27 GaziantepZapočela operacija Eren-8 Amanos\n08 / 02 / 2021 27 Gaziantep, 31 Hatay, 80 Osmaniye, Mediteranska obala Turske, Region jugoistočne Anatolije, GENERAL, Kopnene obrane, HEADLINE, DEFENSE, TURSKA\nzapočeta eren amanoslarna operacija\nMinistarstvo unutrašnjih poslova pokrenulo je operaciju Eren-8 Amanoslar u provincijama Hatay, Osmaniye i Gaziantep.\n(1.670) osoblje koje se sastoji od komandara Žandarmerije, Žandarmerijskih specijalnih operacija (JÖH), policijskih specijalnih operacija i timova sigurnosnih rendžera učestvuje u operaciji.\nOperacija "EREN-8 AMANOSLAR" pokrenuta je kako bi se separatistička teroristička organizacija potpuno uklonila s dnevnog reda zemlje i neutralizirala teroriste za koje se smatra da su u regiji.\nU operaciji, pod upravom i upravom Regionalne komande žandarmerije Adana; Služio je u provincijskim zapovjedništvima Hatay, Osmaniye i Gaziantep; (1.670) zaposleno je osoblje [(96) operativnog tima], koji se sastoji od komandosa Žandarmerije, Žandarmerijskih specijalnih operacija (JÖH), Policijskih specijalnih operacija (PÖH) i Security Ranger timova.\nEREN OPERACIJE, koje se provode u cilju potpune eliminacije terorizma u zemlji, nastavljaju se uspješno uz podršku našeg naroda na VJERAN i ODLUČEN.\nPostigla je posljednja faza matičnog sistema za prepoznavanje otiska prsta


Posle 10 minuta saslušanja ZAĆUTAO: Velja Nevolja progovorio o imovini, a zbog ovog PITANJA nastao je muk - Objektiv\nNaslovna » Vesti » Crna hronika » Posle 10 minuta saslušanja ZAĆUTAO: Velja Nevolja progovorio o imovini, a zbog ovog PITANJA nastao je muk\nBelivuk je istakao da od imovine poseduje samo automobil iz 2016. godine\n• 23:10 • 16.04.2021. • 16.04.2021.\nFoto: Stefan Tomašević/ATAImages\nVeljko Belivuk (35), zvani Velja Nevolja, vođa zloglasne mafijaške bande koja je uhapšena 4. februara, izjavio je prilikom saslušanja u Tužilaštvu za organizovani kriminal da radi kao “koordinator u podrumu pića” i da mu je mesečna plata samo 60.000 dinara!\nBelivuk je istakao da od imovine poseduje samo automobil iz 2016. godine, marke “škoda superb”, čije se registracije ne seća, i da živi u ženinom stanu od 83 kvadratna metra u Ulici Živka Davidovića na Zvezdari!\nVelja Nevolja je u trenutku hapšenja gradio velelepnu vilu na Zvezdari, u Kozarčevoj 4, opasanu bedemima i brojnim kamerama, koja po mnogo čemu podseća na bazu nekadašnjeg “zemunskog klana”. Osim toga, imao je više kuća po celoj Srbiji, koje su mu služile kao “štekovi”. U poslednje vreme najčešće je bio u kući nadomak Pančeva – podseća sagovornik iz istrage i dodaje:\nVelja Nevolja je u trenutku hapšenja gradio velelepnu vilu na Zvezdari, u Kozarčevoj 4, opasanu bedemima i brojnim kamerama, koja po mnogo čemu podseća na bazu nekadašnjeg “zemunskog klana” u Šilerovoj ulici u Zemunu. Osim toga, imao je više kuća po celoj Srbiji, koje su mu služile kao “štekovi”. U poslednje vreme najčešće je bio u kući nadomak Pančeva – podseća sagovornik iz istrage:\nPored toga, kako se sumnja, Belivuk i ekipa su “reketirali” brojne građevinske investitore, od kojih su pretnjama i drugim pritiscima bukvalno oteli brojne stanove, uglavnom po Beogradu.\nKoliko su novca zaradili na konto prodaje droge i drugih prljavih poslova, i gde su ga sakrili, pokazaće istraga.\nInteresantno je i to da je Velja Nevolja pred tužiocem izjavio da je po obrazovanju numerički tehničar i da je završio Srednju mašinsku školu “Radoje Dakić”. Govoreći o supruzi Bojani, sa kojom ima dvoje maloletne dece, istakao je da je ona zaposlena u jednoj rentakar agenciji, ali nije mogao da se izjasni kolika su njena primanja?!\nPosle 10 minuta saslušanja zaćutao!\nUzevši u obzir njegovo “prosečno materijalno stanje”, postavlja se pitanje kako je uspevao da plaća poznate i uticajne advokate koji su ga branili proteklih nekoliko godina u više krivičnih postupaka vođenih protiv njega. Podsetimo, pre tri godine su ga u procesu za ubistvo karatiste Vlastimira Miloševića, na kraju kojeg je oslobođen, branila čak petorica advokata!\nNa početku tog suđenja Belivuk je naveo da je nezaposlen i da od privremenih i povremenih poslova zarađuje oko 30.000 dinara mesečno!\nPritom je prvenstveno mislio na “angažmane” oko obezbeđenja splavova i drugih noćnih klubova. Zbog svega toga javnost s nestrpljenjem očekuje da vidi šta će se utvrditi finansijskom istragom Belivukovog klana.\nIzvor: Kurir, Informer\nOtkriven NOVI ŠTEK i sef Velje Nevolje: Ključeve od tog stana imala je samo jedna osoba\nNovi dokaz da je Belivuk imao ZAŠTITU u Crnoj Gori: Iza svega stoji jedan čovek, skinuli ga sa CRNE LISTE\n“Ubica s Tvitera” ponovo PRAVIO HAOS u sudnici: Odloženo suđenje za brutalno ubistvo studenta Miloša\nVanbračni sin Đanijeve žene ne želi pevačevu IMOVINU: Jedino sa BRAĆOM održava kontakt


NOVE UCJENE VOŽDA IZ LAKTAŠA: Dodik uvjetuje Evropsku uniju, spominjao i Dragana Čovića … – Čizmica TV\nNOVE UCJENE VOŽDA IZ LAKTAŠA: Dodik uvjetuje Evropsku uniju, spominjao i Dragana Čovića …\n23 lipnja, 2022 CizmaOstavite komentar na NOVE UCJENE VOŽDA IZ LAKTAŠA: Dodik uvjetuje Evropsku uniju, spominjao i Dragana Čovića …\nNeki iz Sarajeva smislili su podvale da se izdvoje tri laka pitanja i da se ona riješe, a da ostalo čeka, možda za 10 godina ili nikad”, rekao je Dodik\nOn je kazao da je dobra namjera Michela bila da se vidi položaj BiH kada je riječ o dobijanju kandidatskog statusa za članstvo u EU. Dodik je za RTRS sinoć podsjetio da su inicijative za dodjeljivanje kandidatskog statusa BiH pokrenuli i predsjednik Slovenije Borut Pahor, Hrvatske Zoran Milanović, da podršku daju i premijer Mađarske Viktor Orban, a da je tu i Srbija koja podržava ovaj proces.\n“Neki iz Sarajeva smislili su podvale da se izdvoje tri laka pitanja i da se ona riješe, a da ostalo čeka, možda za 10 godina ili nikad”, rekao je Dodik, ističući da se među 14 preporuka nalaze i one da je neprihvatljivo da visoki predstavnik bude u BiH ako zemlja ima kandidatski status, te da treba riješiti pitanje sudija Ustavnog suda BiH.\nNe sporeći saglasnost o nekim tačkama, Dodik je rekao da se iz principa to ne može rješavati dok se ne riješe pitanja za koja je zainteresovana Republika Srpska, a jedno od njih su sudije Ustavnog suda BiH. “Nije da nećemo da odlučujemo, hoćemo da se dogovaramo”, poručio je Dodik.\nOn je naveo da se u Briselu pojavilo nešto što je dva-tri dana egzistiralo kao neki dokument i što je njegovim saradnicima pročitano telefonski. “Na sastanku je to dato na engleskom, tek kasnije prevod. Počelo se sa jakim zahtjevima za to, a Michel je rekao da to njemu treba kako bi pred Evropskim savjetom već sutra mogao da kaže da postoji dogovor”, objasnio je Dodik.\nOn je ponovio da stoji iza toga da, bez obzira što u Briselu ništa nije potpisano, ukoliko BiH dobije kandidatski status, treba završiti nekoliko stvari u vezi sa tri zakona koji se spominju. “Završićemo, dajte nam status kandidata i završićemo u prvom mjesecu”, izjavio je Dodik, ističući ako ne bude kandidatskog statusa, sve o čemu je pričano u Briselu, ne važi ništa.\nČlan Predsjedništva istakao je da kandidatski status podrazumijeva da politički akteri u BiH mogu sami rješavati određena pitanja, bez intervencionizma, koji je do sada bio prisutan. “Kandidatski status BiH je prednost i za Republiku Srpsku jer to podrazumijeva jačanje vladavine prava, a to znači Ustav, poštovanje Ustava. U tome vidimo neke svoje akcije, kretanja”, rekao je Dodik i dodao da je u Briselu rečeno da je BiH sastavljena od dva entiteta i tri naroda.\nDodik je naglasio da ako BiH ne dobije kandidatski status za članstvo u EU zajedno sa Ukrajinom, da je to onda podvala BiH, uz postavljeno pitanje po kojem to kriterijumu Ukrajina može može dobiti kandidatski status. “Da li su to geopolitičke razmirice? Pa i ovde se više od 20 godina vrše geopolitičke razmirice. Mrcvarite nas svih tih godina, rušite nam Ustav i Dejtonski sporazum i to objašnjavate onako kako vi hoćete i na kraju nam kažete da nismo sazreli da budemo kandidat”, rekao je Dodik.\nPrema njegovim riječima, status kandidata za članstvo u EU puno ne znači, ali se njime zemlja drugačije pozicionira. On je ocijenio da Evropa dolazi u situaciju određenih vrsta izazova, jer je Njemačka već potrošila 60 odsto zaliha gasa za zimu, francuski predsjednik Emmauel Macron izgubio je parlamentarnu većinu, dok u SAD prema anketama “dobija Trumpova grupacija”, a to izgleda Bošnjaci ne vide.\nPrema njegovim riječima, nakon što je rekao da je spreman da potpiše ponuđeni dokument ako BiH dobije kandidatski status, predsjednik PDP-a Branislav Borenović rekao je da prihvata predloženo, ali da neće da potpiše. “Onda sam rekao da neću da potpišem, ako neće svi”, objasnio je Dodik.\nOn je podsjetio da je u ponuđenom dokumentu bilo napisano da se podržavaju sankcije Rusiji, što nije želio da potpiše uprkos velikim pritiscima. “Rekao sam da ne može i onda se našlo rješenje da se rezolucija prima k znanju, što se znalo i prije odlaska u Brisel. Onda smo izdvojili svoje mišljenje, ne možemo da prihvatimo sankcije Rusiji”, dodao je Dodik.\nZa tvrdnje opozicije da je prihvatio predložena rješenja, Dodik je rekao da su laž i da u politici mora postojati dostojanstvo. “Nisam istrajavao na lažima, laži Borenovića, Trivićeve ne služe da bi se neko uvjerio u tu laž, nego da se ne vjeruje ni u šta”, istakao je Dodik.\n“Čović je bio u Briselu, ali nije bio za stolom. Smatram Čovića ozbiljnim čovjekom, veoma teške poslove radi, koristan je za svoj narod, ne dozvoljava majorizaciju koja je na svakom koraku prisutna”, istakao je Dodik, ocijenivši da je sve to smišljeno u Sarajevu jer se znalo da Čović neće doći ako dođe Predsjedništvo.\nDodik pisao Generalnoj skupštini UN-a: Iza inicijative za usvajanje rezolucije u kojoj se osuđuje genocid ne stoji Bosni i Hercegovini\n22 svibnja, 2021 Cizma


„Želimo da razvijamo opštinu, zaustavimo migracije i vratimo one koji su iz Medveđe otišli“, rekao je Drašković.\nU ovom trenutku izvesna je realizacija dve značajne investicije u Medveđi. Reč je o izgradnji krovne solarne centrale snage 0.45 megavata i pokretanju proizvodnje briketa od uglja.\n„ Privodimo kraju i projekat izgradnje fabrike za proizvodnju peleta iz drvne u bio masu. Ovaj projekat je u fazi realizacije već dve godine i objekat je priveden nameni. Za taj deo smo od EU PROGRES-a na raspolaganje dobili 100 000 evra. Nabavku mašina je pomogla slovenačka Vlada sa 500 000 evra i, po informacijama koje imam, mašine put Medveđe kreću u sredu“, istakao je Drašković.\nU Medveđi planiraju i osnivanje Službe za održavanje puteva, rekonstrukciju gradskog parka i izradu planske dokumentacije. Prva istraživanja sprovedena u Tularu pokazala su da ovaj deo raspolaže sa 80 000 tona bakra i 78 tona čistog zlata, pa je u perspektivi i otvaranje rudnika površinskog kopa. Kada je reč o turizmu, planira se izgradnja hotela sa četiri zvezdice u Sijarinskoj banji u kojoj će, nakon 50 godina, biti rekonstruisano i rimsko kupatilo.\nPovodom Dana opštine, rukovodstvo Medveđe je sa po 10 000 dinara nagradilo učenike koji su na školskim takmičenjima ostvarili zapažene rezultate - Anđelu Simić, Aleksandru Dedović, Jovana Stojanovića, Bojanu Ivović, Miljanu Radović, Sanju Stevanović i Aleksu Kovinić,15 000 dinara uručeno je Mariji Milošević za osvojeno prvo mesto na PROGRES-ovom likovnom konkursu. Sa po 20 000 dinara nagrađeni su svetski prvak u powerlifting - u Miloš Stanković, i osvajači trećeg mesta u ekipnoj konkurenciji na Prvenstvu Srbije u karateu- Stefan Nikolić i Nikola Mladenović.


Novi Sad, 26. avgust 2016. - Zamenik pokrajinskog sekretara za privredu i turizam, Pavle Počuč, boravio je u radnoj poseti preduzeću za profesionalnu rehabilitaciju i zapošljavanje osoba sa invaliditetom ,,KS - Safety Shoes“ iz Novog Sada. Prilikom posete zamenik Počuč je upoznat sa njihovim proizvodnim programom i poslovanjem, kao i vidovima afirmacije i pružanja podrške socijalno odgovornim preduzećima sa teritorije AP Vojvodine, koja u svom domenu socijalne zaštite i rehabilitacije ostvaruju izuzetan uspeh.\nSubotica/Palić, 25. avgust 2016. - Potpredsednik Pokrajinske vlade i pokrajinski sekretar za privredu i turizam, Ivan Đoković, obratio se učesnicima i predavačima Konferencije posvećene javnim nabavkama u Republici Srbiji, koja je ove godine upriličena na Paliću. Organizator je Institut za ekonomiju i pravo iz Beograda, a koncept ovog savetovanja namenjen je naručiocima i ponuđačima, kao pojedinostima Zakona o javnim nabavkama.\nGornja Radgona, 23. avgust 2016. - Tradicionalno obeležavanje ,,Dana Vojvodine" upriličeno je juče u okviru izložbenog prostora Pokrajinskog sekretarijata za privredu i turizam, koji deseti put učestvuje na 54. Međunarodnom poljoprivredno – prehrambenom sajmu AGRA u Gornjoj Radgoni, koja je na sajamskoj mapi Evrope definisana kao jedna od najvažnijih poljoprivrednih manifestacija. Proizvode sa oznakom kvaliteta ,,Najbolje iz Vojvodine", proizvode u postupku sertifikacije, kao i proizvode sa oznakom geografskog porekla, predstavilo je 26 izlagača sa teritorije AP Vojvodine.\nLjutomer, 22. avgust 2016. – Potpredsednik Pokrajinske vlade i pokrajinski sekretar za privredu i turizam, Ivan Đoković, posetio je juče opštinu Ljutomer, u Prlekiji, u severoistočnom delu Republike Slovenije, gde je, kao počasni gost, uručio pehare za prva tri osvojena mesta u 6. trci kasača na 2.100 metara. Tom prilikom je istakao značaj konjičkih sprotova i konjarstva, što predstavlja još jedan aspekt povezivanja dve države i njihovih regiona.\nGornja Radgona, 21. avgust 2016. - U okviru radne posete Sloveniji, na 54. Međunarodnom poljoprivredno – prehrambenom sajmu u Gornjoj Radgoni, potpredsednik Pokrajinske vlade i pokrajinski sekretar za privredu i turizam, Ivan Đoković, sastao se sa ministrom poljoprivrede, šumarstva i prehrane pri Vladi Republike Slovenije, Dejanom Židanom. Đoković i Židan su razmatrali mogućnosti produbljivanja saradnje, razmene iskustava, kao i o novim koncepcijskim rešenjima za unapređenje pojedinih oblasti.\nKonferencija za medije uoči 11. po redu manifestacije "Gospojina 2016" u Novom Bečeju


Gradiska.com - U blizini centra grada u Gradišci divlja deponija\nDivljih deponija sigruno je da ima na drugim lokacijama na području opštine Gradiška. Takvo stanje u značajnoj mjeri opterećuje lokalnu vlast koja pokušava pronaći rješenje ovom problemu. “U razgovoru sa direktorom i upravom Gradske čistoće cijelu proteklu godinu nastojali smo da poboljšamo sistem odnosno broj domaćinstava privrednih subjekata gdje će se organizovati odvoz smeća kao uslov da se te divlje deponije ne prave. Međutim to traži značajna finansijska sredstva, tako da bi trebali takve projekte kroz određene fondove Evropske unije kandidovati kako bi uz njhovu pomoć pokušali sanirati sve što daje ružnu sliku našeg grada” kaže Zoran Latinović, načelnik opštine Gradiška.\n“Da bi se stalo na put odlaganju otpada na ovakvim mjestima i spriječilo stvaranje divljih deponija, pored rada nadležnih službi, potrebna je i bolja saradnja građana, kako bi se oni nesavjesni stanovnici sankcionisali”, smatra načelnik Latinović.\nViše iz kategorije: « Dodijeljene diplome studentima Primusa\tNa krovu Kulturnog centra Gradiška instalisani fotonaponski paneli »


S obzirom na aktuelnu epidemiološku situaciju u zemlji, stručnjaci Kabineta predsednice Vlade, Ministarstava prosvete, nauke i tehnološkog razvoja i Kancelarije za IT i eUpravu, uspostavili su digitalnu platformu Moja učionica putem koje će osmaci moći da steknu uvid u to koliko su napredovali u predmetima koji su obuhvaćeni završnim ispitom i da po potrebi dodatnu pažnju posvete određenim oblastima ovih predmeta, saopštila je Vlada i navela da će onlajn testiranje će biti sprovedeno po sledećoj dinamici:\n22. aprila test iz srpskog/maternjeg jezika\n23. aprila test iz matematike\n24. aprila kombinovani test.\nNavodi se da će učenicima testovi biti dostupni 12 sati dnevno, od 8 do 20 časova, a na početku svakog testa biraju jezik na kojem će raditi test. Međutim, ova vest je objavljena danas, kada je na redu bio test iz srpskog/maternjeg jezika, od 8 sati ujutro.\nPotom je Ministarstvo obrazovanja objavilo da je „razlog zašto je omogućen rad od 12 časova je da se rastereti sistem i omogući neometani rad. Oko 12.30 većina učenika se ulogovala i došlo je do preopterećenja. Kancelarija za IT i Komtrejd rade na proširenju resursa i podizanju kapaciteta. Svako dete koje je pokušalo da radi i ako je tokom realizacije došlo do preopterećenja moglo je da pristupi ponovo i nastavi rad na testu“.\nS obzirom na to da oko 4,4 odsto učenika osmog razreda nema uslove za onlajn testiranje od kuće (nemaju internet pristup i/ili odgovarajući uređaj) Kancelarija za IT i eUpravu je uz pomoć donatora – Telekom Srbije, Telenor Srbija, VIP, Comtrade i Huawei – obezbedila donaciju pametnih telefona, tableta i mobilnih kartica za oko 2.800 đaka, navodi se u saopštenju Vlade Srbije, ali se ne saopštava kada i u kojim sredinama biti dodeljena pomenuta donacija.\nVlada navodi i da „ukoliko i pored ove donacije neki od učenika ipak ne budu imali tehničke mogućnosti da rade onlajn testiranje, školama će biti na raspolaganju sva tri testa u PDF formatu na dan kombinovanog testa, čime se obezbeđuje pun obuhvat generacije osmog razreda. Cilj prvog probnog završnog ispita jeste da se iskoriste dosadašnji rezultati digitalizacije u sistemu prosvete i javne uprave kako bi se đacima osmog razreda i u uslovima vanrednog stanja obezbedila dodatna mogućnost vežbanja i pripreme za završni ispit, kao i da se provere potencijali da se u narednim godinama sprovede potpuno digitalni završni ispit“.\nViše iz ove kategorije « Epidemiolog Predrag Kon: Virus će morati da prođe među decom, najbolje tokom leta\tInformacije o Covid-19 22. aprila: Ukupno 134 žrtve koronavirusa, broj zaraženih 7.114 »


Ostalo je još dva mjeseca do prvih letova iz Banjaluke za Stokholm, Brisel i Memingen, a prava promotivna kampanja kreće od sutra. U promociju Banjalučkog aerodroma biće uključeni skoro svi, od Vlade Srpske, Turističkih organizacija, unije poslodavaca i drugih. Radno tijelo koje će se pozabaviti širenjem dobrih glasova o letovima iz Banjaluke, formirano je danas na sastanku u zgradi Aerodroma.\n"Ono što je za nas jako bitno jeste da javnost bude informisana o ovim letovima, da ove aktivnosti kreću krajem oktobra. Uvijek naglašavam prema tri evropske destinacije i to je bila u suštini i glavna tema ovog današnjeg sastanka. Što adekvatnije informisanje javnosti o letovim sa banjalučkog aerodroma," rekao je Duško Kovačević, v.d. direktora Aerodroma Banjaluka.\nKovačević je zatražio pomoć Ministra saobraćaja i veza Neđe Trninića i Ministra trgovine i turizma Predraga Gluhakovića. Ministri su na sastanku iznijeli svoje prijedloge, a ponudili su i pomoć, kako bi se za banjalučki aerodrom čulo i šire.\n"Moramo našu javnost upoznati, više intenzivirati tu propagandu, našu posLovnu zajednicu, našu dijasporu, turiste koji su zainteresovani. Ja sam ubjeđen da nećemo se samo zadržati na ovom obimu kao što smo sada sa Rajanerom, nego da će se to širiti, i sa Rajanerom i sa drugim kompanijama," kaže Trninić.\n"Ovdje je potrebna jedna dobra sinergija i to smo danas i dogovorili. I što je dobro da smo se danas sastali da od sutra ova radna grupa, koja će raditi na čelu sa Aerodromom Banjaluka, koja će biti praktično nosilac svih aktivnosti i akcionog plana promocije aerodroma Banjaluka," kaže Gluhaković.\nSamo u ovoj godini, Srpsku je posjetilo 12 odsto turista više nego prethodne. Broj će rasti, a u tome će sigurno pomoći i novi letovi.\nPrvi avion za jednu od tri evropske destinacije poletjeće u oktobru ove godine. Promotivne cijene karata kreću se od 20 eura. Po prvi put oglasili su se i iz kompanije Rajaner, kažu da prodaja karata ide i više nego dobro.\nIz kompanije Rajaner kažu da iduće godine očekuju da će kroz banjalučki aerodrom proći oko 100 hiljada putnika.\nAerodrom Banjaluka promotivna kampanja Rajaner


DA LI ĆE TRAMP USPETI OVO DA REŠI? EU spremila "agresivan" plan ekonomske borbe protiv SAD! | Vestinet.rs\nPočetna TEMA DANA\tDA LI ĆE TRAMP USPETI OVO DA REŠI? EU spremila „agresivan“ plan ekonomske borbe protiv SAD!\nEvropska unija je sačinila „agresivan“ trgovinski plan pomoću kojeg će se suprotstaviti protekcionističkim merama američkog predsednika Donalda Trampa.\nEU će podržati evropske kompanije u tržišnoj borbi sa američkim tehnološkim gigantima poput Gugla, Epla, Amazona, Majkrosofta i Fejsbuka, piše američki list „Politiko“.\nU dokumentu na 173 stranice, zvaničnici Evropske komisije pozivaju i predsednicu te institucije, Ursulu fon der Lejen, da osnuje Fond za budućnost koji bi uložio 100 milijardi dolara u akcije „najperspektivnijih“ evropskih kompanija.\nNapominjući da „Evropa nema takve kompanije“, u dokumentu se poziva da se tim kompanijama blokira pružanje usluga evropskim preduzećima.\n„Uspon i liderstvo privatnih kompanija, konkurenata iz zemalja nečlanica EU, sa finansijskim sredstvima bez presedana, može da zbriše postojeću dinamiku u oblasti inovacija i poziciju industrije EU“, ističe se u materijalu.\n„Politiko“ naglašava da će, nakon izlaska Velike Britanije, EU biti slobodna da vodi izraženiju intervencionističku ekonomsku politiku, koju Francuska i Nemačka odavno zagovaraju.\nTramp je prošle godine uveo 25-procentne i 10-procentne tarife na uvoz čelika i aluminijuma iz Kine, Kanade, EU i drugih zemalja, optužujući ih za „nepoštenu“ trgovinu sa SAD i za veliki trgovinski deficit njegove zemlje.\nAmerički predsednik je nedavno objavio na Tviteru da SAD mogu da „dobiju od EU sve što želimo, samo treba da im uvedemo tarife na uvoz automobila“.\n"agresivan" trgovinski planEvropska Unija